The place where there is always transparent\nLaimi Khrihfabu tthennak kong\nPosted by Bihzun on Sunday, September 5, 2010\nLaimi le Buu Tthennak\nBuu thennak kong biaruah hawi:\nHi kong hi kan Miphun ah a tlung cuahmah mi harsatnak nganpi pakhat a si caah kan ceih zongah ceihphu a si. Chin miphun hi Lei Khuaza continent (4) ah kan phan cang. Kan phanhnak poah ah bu thencheunak hi harsatnak fakbik (crisis) a si zungzal. Kan ton lonak ram le hmun hrimhrim dawh sawh awk a um ti lo cu!\nZei huaha lo ah kan pa le pipi thinlung kan i hliamkhuai sual dih. Lam ton hmanhah kan i chon ti lo. Rian kan tuanti kho lo tikah dawtnak a zor i, Miphun zor chuknak rangbik ah a kan hruai luh. Thazaang derbik ah a kan chuahtertu a si ko. AIDS zawtnak hri bang a karh thluahmah i vawlei kan culpi dih. Doctrine kan ti theu nain cheukhat cu kan doctrine hmanh kan hrilhfiah kho lem lo. Doctrine ngei lem lo zongah kan i then thiam ko. ZBC zong Associations (28) bak a phan cang, ti a si. Hi ruangah bu thencheu timi hi Lairam kokek (natural) umtuning ruangah tiah kan puh ko ne lai maw? Kan puh a si ahcun hmailei Lairam Lairelnak Sangbik (Chin Legislative Assembly) zong hi pungsan maw kan kalpi ne hnga? Chin Forum tialmi Fift Draft Chinland Constitution zongnih a zulh tak cang mu!\nBuu kan i thencheunak zoh tikah step by step in kan kal hi hmuh khawh a si. Minung thongkhat hrong kan phanh ah buu (10) hrong a chuak. Thonghnih hrong a phanh cun Peng le Tlang ah kan lut i tamtuk buu a chuak manh cang. Thongnga kan phanh ahcun a khua khua in kan chuak i, buu relcawk kan si ti lo. Cucu tulio Mizoram, Delhi, Malaysia, US, Australia ah kan hmuh mi te hi a si. Cheukhat cu chiatthat zohkhenhnak ah buu kan dirh i a tha, nain a pawituk ton nakcu kan 'khua' le 'peng' level hronghrang ah kan i za khim i, Lairam pumpi (national level) cu kan mah ta kan ruat ti lo. Cu ruangah Miphun tuanrian ah miphun dang nih tluk awk tha ti lo tiangin a kan lonh lengmang.\nSalai Joel Ling nih Laimi upa a nih a nih timi minung (50) renglo I Tonnak (interview) a tuahmi cauk chungah Rev. Dr. Simon Pau Khan En chimmi nih ka lung a ka tongh ngai mi cu Khrihfabu kan tam chin lengmangnak a ruangbik hi 'kan tonmi harsatnak (problems) phisinnak ah kan hman' a ti. Mipi pumhkhomhnak lian MBC, ZBC hnaah General Secretary rian lengah miphun tampi i cawhnak MIT ah Principal hna a tuanbal caah a chimmi hi a pemh ngai rua, ka ti. Nain ka lung dii a riam thlu deuh lo. Zeidak ka chungah a tangmi a um ko. Kan thisa ah thencheunak thinlung hi kan pawi chih sual hnga maw ti hna hi ka ruat theo.\nThanchonak kan ram a um lo tikah pehtlaihnak (communication) a chia tuk mi hi thencheunak a ruangbik a si kho maw? Than Tlang um nih Paletwah cu chim hlah, Matupi hmanh kan chankhat ah hmu lo in kan nunnak a liam ko.Pehtlaihnak a har deuh caah a si. Cu pawl ruangah thencheunak a chuah theu hi a si kho maw? Lam tha seh law, zing bazar kalnak men long a hlatmi Hakha le Falam kong hna kan buai peng theu ko hi. Hi ruangah Chin Miphun kan zapi huap Miphun pa (national father) auh ding setsai kan chuahter kho rih lo hi, a si hnga kho maw? Thanchonak a um tikah kan dam te kun hnga maw?\nKum 100 Khrihfa cu kan tling diam cang. Nain thencheunak cu kan kal tak kho hlei lo. Laimi biaknak lei kan pa deuh a simi hna Rev. Dr. Sang Awr nih ZBC President ka tuan chungah ka hmuhmi cu chunglei ngai in kan i dawt khawh lo mi hi a si, tiah Kawl Cozah le a ruahnak (policy) capar ah a tial. Rev. Dr. Hre Kio nih CBFA Civuipi ah Laimi buu hi lengluang kan chuahmi ka zoh tikah ka thin a phang deuh theo ko, a ti. Rev. Dr. Pau Khan En nih interveiw an tuahnak ah Lairam hi mahte uknak nawl hmu uh sih law kan buaibik cem ding mi cu rualremnak (unity) le peng le tlang tanhnak (localism) kong hi a si lai, a ti. Lairam hmailei kong ruahah Biaknak lei kan pa le pipi cheukhat an mitku a thaw kho lo, mangchia an manh theo ko in a lang. Ram riantuan taksa lei kan pa le zong a si ko lai.\nCu tlukin kan Chin miphun caah tihnung mi harsatnak nganpi a si ko ahcun zeitindah kan tei khawh ne hnga? Laimi kan pa le thithruainak tangah November 2010 ah GCCF dirh ding hna hi kan dam deuhnak a si kho lai maw? Tribal Reconcillation Program (TRP)timi cu maw kan thok colh ko ne lai? Options dang a um kho ti maw? Buu le Buu, minung le minung i fonh hi a harbikmi kan tonmi cu a si bik rua lo. Thinlung i fonh hi a si.\nKei cu hi harsatnak nganpi chung chuahnak caah hnabeiseinak nganpi pakhat ka ngei. Cucu kan Chin mino thangthar hna thinlung ah a si. Miphunpi chuahnak caah the biggest challenge issue pakhat ah tuchun ni thokin khuaruah hram an thok cang ahcun kan miphun nih kan tei caan a phan te ko lai tiah ka zumh. Miphun hruaitu kan ti theo mi hna hi miphun zapi huapin a pumkhom khotu, rualremnak a tuahkhotu hna hi an rak si theo ton ko rua. Cucu thangthar mino hna liangcung ah tuanvo nganpi in ai hngat timi hi tuchun kan ceihmi nih a langhter khun ko rua tiah ka ruah.\nFrom: Salai Van Lian Thang <vansalaicinzah@yahoo.com>\nSubject: Re: [Lai Forum] Laimi krifa bu tthennak kong\nDate: Sunday, September 5, 2010, 3:06 PM\n"Serve with gladness"\nMizoram Hlasak thiam VanLal Sailova nih Chinmi kong a chimmi\nPosted by Bihzun on Sunday, August 8, 2010\nRamkip um unau hna,\nAizawl khua chung chuah mi news paper pakhat ah, Australia i thla hnih le a cheu Pathian thawngttha chim ah a kal i a rak tlung than mi, Mizoram hlasak minthang VanLal Sailova biachim mi an vun ttial.. Ka rel ve tik ah ka lung a ka suk ngaingai caah Australia a um mi kan unau hna le Vulei cungkip a um mi kan unau hna nih nan theih ve ding ah ka rak thlah mi a si.\nMizoram hlasak minthang VanLal Sailova cu Australia ram Melbourne, Brisbane, Adelaide le Goldburn khua hna ah thawngttha chim in thla hnih le a cheu a um hnu ah August 3, 2010 ah Aizawl khua a rak phan tthan. Aizawl aphak hnu ah news agency pawl nih interview an tuah i a bik in a chim mi 3 le, Laimi ( Chin ) hna kong hi biatak te in a chim, a chim mi pathum hna cu\n( 1 ) Vulei cung pi hi khuacaan a kik le a lum ai thlen tuk cang caah, Australia cozah pi nih cun thingkung le ram kha a dawt tuk i ttha te in a zoh khenh, thing kung cin an uar ngaingai i, a zohkhenh kha an huam chinchin a ti, kan nih mizo tu cu, a cin cu kan huam nain a zohkhenh kan huam ti lo a ti.\n( 2 ) Australia ram ah cun a cozah nih mipi zulh ding in a tuah cang mi dan le dun ( zulh ding ) phunghram pawl kha an zapi in an upat i an zulh dih a ti, a zul lo mi tu cu hrem le dantat kha a fak ah an ruat lo, an ngaithiam ve hna lo a ti.\n( 3 ) Ei le din ah an thiang hlim tuk i, a cozah hrimhrim nih mipi ngandam nak ding caah ei le din an zuarnak hmunhma le dawr hna zong ah a zoh fel ( check ) lengmang a ti..\nKan laimi ( Chin ) mi kong he pehtlai in a chim mi cu, Australia ka va phan i, kan Chin unau hna an fel zia le an lungthin a tthat zia le micung ah dawtnak an ngeih zia ka hmuh tik ah, ka rak ruah mi he cun ai lingtalet ee a ti, mizo nundawh timi nunzia hi an sin in ka hmuh e a ti, Malay ram an um ah khan cun, an khua le an ram a si lo mi a si caah an mah le an mah hmanh i phuhrung ngai te in ttihttih phangphang in an um nain, a tu an umnak ding taktak le a mi le a sa an sinak taktak an ram le an khua ah cun, mikhual cung i dawtnak an ngeih zia le an lungthin taktak kha a lang dih e a ti, mikhual an dawt zia le a bik in Pathian rianttuan tu hna cung ah bawmhduhnak le pekchanh nak an duh zia le an tuah ser zia zoh tik ah ka khuaruah lei a har i, ka upat tuk hna , ka tiahzah tuk hna ti. Biakinn pumhdih ka kut an ka tlaih tik zong ah kutlawng in tlaih sawhsawh an duh bak lo i, thilken laksawng te te he an ka dawtnak mithmai kha fiang te in ka hmuh e a ti, an inn ka va len kai tik zong ah cu tthiamtthiam a si a ti..Keimah cunglanwg zong ah si lo in, Midang khual le Pathian Thawngttha chim tu hna hrimhrim cung ah dawtnak an ngeih zia le bamwhchanh an duh zia kha fiang te in ka va hmuh hna e a ti.\nRamkip um u le nau hna, Mizoram ah kan laimi a um mi dihlak hi a buaktlak tuaktan nak ah cun ting 2 leng hrawng an si lai tiah ruah a si. Kan lai (Chin) mi hi kan harsat ruang le kan cozah tthatlo ruang ah mizoram ram ah hi zatzat kan um ve tik hna ah, a ttha mi tampi an um lak ah mittha lo tam pi an rak um ve . A caan caan ah No 4 ruang ah tlaih mi, zu zuar ruang ah tlaih mi, Cycle fir le a dangdang sualnak tuah ruang ah thangchiat nak a tam ngai tawn , khi tik ah kan laimi (Chin) mi dihlak mithai bi in kan ning a zak tawn. A tu ah Mizoram hlasak minthang Vanlal Sailova nih kan lai mi (Chin) unau hna lungput dihtak le an tthat zia kha mizo mipi theih ding in a vun chim tik ah mizo mipi lungthin ah rian a ttuan ngai i, mizoram um kan lai (Chin) unau hna zong kan hmai a hngal i, kan i lawm tuk hringhran, a bik in Australia ram a um mi kan lai unau hna nan cung ah kan i lawm tuk hringhran, A luan cia mi kum hna zong ah, USA um kan unau hna sin ah Mizo hlasak minthang Dahuhi nan rak zohkhenh nak le nan rak dawtnak kongkha Daduhi nih Mizoram mipi sin ah a rak chim ve tik ah mizo kan unau hna lungthin ah tampi rian a rak ttuan, Cu lawng a si rih lo, Malayram um kan lai unau hna zong nih Malayram a rak in tlawng mi Hlasak thiam Spi le MiMi hna nan rak dawt nan rak zohkhenh nak hna kha a laka a si hrimhrim lo...Aizawl khuapi le mizoram um nan lai unau hna caah Direct in a si lo zong ah indirect in nan kan bawmh le nan kan cawisan bak a si ko.. Ramkip um kan unau hna nan umnak khua le ram cio ah duhdim nunnak nan rak ngeih kawh cio nak hnga le nan lai unau hna caah nan si kawh tawk in nan umnak hmun le hma cio in kan lai nunphung le dawtnak nan rak langh ter mi kha Vulei cung hmunkip a um mi nan unau hna nih a tthat nak kan rak tem cuahmah ko ti hi kan philh piak hlin hlah uh.. Nan cung ah lawmhnak chim bu in,,\nAizawl le Mizoram um nan unau hna ai awh in\nFrom: thang lian <thangzalian7@yahoo.co.in>\nSubject: [Lai Forum] Kan hmai hngal ko.\nTo: "lai miphun" <laiforum@yahoogroups.com>, "bawi nu" <bawinu@yahoogroups.com>\nDate: Saturday, August 7, 2010, 9:37 AM\nKrifabu Upahna Sinah Nawlnak\nPosted by Bihzun on Sunday, August 1, 2010\nBiaknak rianttuan upa hna sin ah nawlnak\nFrom: Ngun Cung Lian <nlian@indiana. edu>\nSubject: [Lai Forum] Krifa bu Upahna Sin ah Nawlnak\nTo: laiforum@yahoogroup s.com\nDate: Sunday, August 1, 2010, 8:10 AM\nBIA HMAI THI:\nKan ram uknak a that lo ruang ah kan miphun thong tampi cu vawleicung ah ramtha bik le ram nuam bik, ram rum bik le ram thanchobik tiah theih mi ram pawl: USA, Canada, Australia, New Zealand, Germany, Norway, Denmark, Switzerland, Czek Republic, Japan, S. Korea etc etc hna ah zalong te in le dan le dun ning te in khuasaknak nawl pawl kan hmuh khawh i, kan ngah khawh i, kan um cio hna. Hi bantuk in kan hmuh khawh mi hi chuahpi mi covo "rights" si lo in pek mi vo "privilege" a si hi kan philh tawn i, kan miphun chung ah hawikawm cheu khat cu harnak kan ton cuahmah. Buainak kan ton cuah mah.\nUnited States Department of Homeland Security tang i a um mi, Executive Office for Immigration Review (EOIR) ah hin Contract Interpreter tuan awk ah full time in ka rian tuannak hna nih a kan sianh caah kum 2 hlei Part-time in ka tuan. US Immigration Courts ah Case tam ngai holh ka leh piak hna. Asylum, Adjudication, Deportation, Adjustment etc tiah case a phun phun in a si. Hi bantuk in EOIR ah holh kan leh mi kong hna hi a leng lei ah chuah pi lo awk a si i, chuah pi ah cun, thong thlak khawh ka si. Cun, ka manh can te ah Indianapolis Marion County Superior Court ah hin holh ka leh piak tawn hna. A can can ah ruah lo pin in US ram chung in Criminal Court i, riantuantu hna nih phone in a kan auh i, "zong fak te in holh ra kan leh piak ko" tiah a kan ti i, holh ka leh piak mi hna zong an um rih. Hi bantuk i, EOIR ah siseh, Indiana Court ah siseh, US Criminal Court dang dang hna sin in holh ka leh piak hna lio ah ka ton mi hna hi ka ruah than leng mang tik ah hi ca hi tial a herh ko tiah Lai Forum hawi kawm hna sin ah ka tial mi a si i, a leng lei ah chuah pi lo awk ah kan nawl hna.\nUSA and LAWS:\nUSA cu vawleicung ah a thang cho bik, athawng bik, thil ti khawh bik, le zei lei poh ah a sang bik tiah ti mi ram a si ban tuk in, vawlei cung ah Law a tam bik a ngei mi ram zong an si ve. Federal Union a si bantuk in US Federal Law a um, State Law a um, County Law a um, District Law a um, Municepal Law a um, Township Law a um, Neighborhood Law tiang a um rih. Cu tik ah USA ah Refugee/Asylee sinak in khua a sa mi si hna u sih, US Citizen a hmuh cang mi si hna u sih, kan zulh hnga ding law hi a tam tuk ti mi kan theih aherh na in, kan theih tawn lo. Mirang nih an ti mi cu "Ignorance of Justice, No Execuses" an ti. Asullam cu "Katheih lo ruang ah ka palh sual" ti ruang ah ngai thiam awk kan si lo. Palh ah cun palh man pek a herh. Theih le theih lo ruang ah luat khawh a si lo. USA lawng a si lo. A cung lei i, ka tar lang mi ram vialte hi Law lawng te a khat mi ram hna a si dih. Law lawng te a khat na in, law a zulh mi an tam tuk caah an than cho.\nNOTHING FOR GRANTED:\nI fah sak awk a si lo. Tubo, Namtawng, Pauhpia, Hreitlung etc hna chiah tak i, Malaysia in siseh, India in siseh, Thailand in siseh, Mexico in siseh, ka dang hmun dang in siseh, a cung lei kan tarlang mi vawleicung ah a thancho bik mi ram a phan mi lawng te kan si ko. Minung 10,000 reng lo kan phan cang i, mah chung ah hin Tubo le Namtawng tlaih lo in, kan ram ah paw a cawm khawh mi, a nung khawh mi hi (minus one percent) hmanh an si lai lo. Tawka hnawhnak Tissue Paper a hmuh bal lo mi le a theih bal lo mi, Electric mei a hmuh bal lo mi le a hmang bal lo mi 100 ah 90 reng lo kan si ko lai. Kan mah sual le palh cu a si lo. Kan ram uk tu pawl an santlai lo tuk le an that lo tuah ruang ah a si.\nCu bantuk dir hmun in a nung mi hna nih vawlei cung ah a thancho bik mi ram pawl kan phak tik ah "Shock" kan ngah. A um zia, a nun zia, a tuah zia, zei zia, kha zia kan thiam ti lo. Kan si ning kan i philh. Kan duh poh in kan tlawng leng. Kan duh poh in khua kan sa. Kan duh poh in kan holh. Adongh chuak mi cu "Buainak, buainak, buainak le buainak" a si.\nVawleicung ah ram tha ram nuam, le zalawng mi ram tiah kan hmuh mi ram hi vanram in a rak tla mi a si lo. Vawlei tang in a chuah mi zong a si lo. Minung nih thazang, fimnak, rumnak, pekchanhnak, dawtnak etc hna he an serh mi a si. USA ram a than cho khawhnak caah, USA ram an dirh ka te in ni hin ni tiang kum 300 hlei US miphun hna nih Tax an pek leng mang i, US Highway ah 70 mph in motor kan mawnh khawh mi a si. Hi bantuk in "Priviledge" kan ngah khawhnak caah minung zeizat nih dah kum zeizat chung an rak tuan ti mi kan philh. "Nothing for Granted" ti mi hi kan philh.\nRamdang kong cu ka chimh khawh lo na in USA a phan mi kan miphun (Chin miphun) tampi hi Immigration Law kan buar caah kan ram ah kuat than awk kan si cang. Kuat cang mi zong an um. Kuat awk ah thong ah chiah chung mi zong an um.\nImmigration Law cu cawng lo ah theih awk a tha mi Law a si lo. Cawn a herh. Theih aherh. Buar ah cun, tuar a si ko. Cu e, kha e ti a ngah lo. Midang nih an ra lai i, a kan cawn piak lai lo. An rian atam tuk cio. Kan mah nih kan mah te in kan cawn a herh. A thiam mi le a theih mi sin ah kan hal a herh.\nLai Forum ah Refugee le Asylee "mai mai" a si ko mi Laimi nih Multi Billion Business a si mi le Kum 8,000 hlei mi nung nih an rak din cang mi Zu kha "doh" kan i timh. Ni chuak zong a si lo. Hrut tu a si. Kan doh khawh lai lo. Kan tei fawn lai lo. Kan tuah khawh mi te pakhat a um. Zei ruang ah Zu din kan thiam lo timi a hram kan kawl i, Zudin thiam tu kan i cawn piak khawh.\nZu a um caah, Zu he aa pehtlaih mi Law zong an tuah. Mi phun dang hna cu, Zu an din ko na in, Zu he aa pehtlaih mi Law kha buar lo te in, Law nih a sianh mi chung te ah zu an ding. Kan nih "Un-civilized and un-legalized" world in a ra mi hna cu, Zu long kan theih i, Law kan theih ti lo. Cu ruang ah kan buai peng mi a si.\nBeer um 2 na din dih hnu ah kan inn leng lei ah kan chuak in kan thil ngeih a si lo mi zapi caah serh mi hmun "public place" ah kan um ah cun "Public Intoxication" tiah tlaih khawh kan si ko. Zu rit tuk i, taw le lu zong i theih lo. Luak le au khuang zong a herh lo. Zu kan din cang. Kan thi chung ah, kan tak chung ah zu a lut cang. Kan inn chung te ah kan um lo. Zapi um kalnak "Public Place" ah kan um. Sual a si. Tlaih khawh a si. Thong thlak khawh kan si.\nKAN TONG BIK MI - DUI/PI\nKan miphun karlak ah a lar ngai mi bia a si. Driving Under Influence of Alcohol or ...... ti a si. Zu kan tak chung ah a lut cang i, zu thawnnak rian a tuan cang hnu ah Motor kan mawngh tik ah, kan mah nunnak caah harnak kan i pek khawh lawng si lo in, midang ca zong ah harnak kan pek khawh. Minun nunnak (kan mah nunnak le midang nunnak) tiang kan thah khawh. Kan dong ter khawh tiah an ruah caah, DUI hi sual ngan ngai ah an ruah. Misdemeanor hmanh ah an chiah lo. Felony ah an chiah mi a si. Minung nunnak a lak piak mi hna, Lainong mi hna sual phawtnak tlung in sual phawt a si.\nAsinain, kan miphun nih cun zei kan rel lo. DUI in Convicted kan si i, 365 days plus 1 minute (convicted) kan si sual ah cun, Immigration nih kan inn ah an ra lai i, Van te ah a kan khumh lai i, thong a kan thlak lai i, Immigration Judge hmai ah kan chuah lai i, kan ram ah a kan kuat te ko lai timi hi kan theih lo. Kan hngalh lo. Theih zong kan i zuam lo. Theih duhnak lun thin zong kan ngei lo.\nTAH CHUNHNAK - EXAMPLES:\nMi no te pathum cu Barr ah zu an ding ti hna. An mawngh naw hnu ah inn ah an tin. Inn an tin lei ah Motor Accident an tong. Thingkung a mah te in a dir ko mi tluk lak in an su. Seatbelt an in khih lo caah, fak ngai in an i khong. Midang nih an hmuh i, Palek an auh. An rak ra i, Sizung ah an kuat hna. Sizung ah an thi chung ah Zu an hmuh. Driver cu DUI in sual phawt a si. A dang pa hnih cu Public Intoxication in sual an phawt. Biaceihzung (Court) an kai. Driver nih Lawyer a hlan. Lawyer nih a kong a hal i, a chimh hma sa bik mi cu "Na van a tha tuk. Palek hna nih an in zong fak i, "Attempting to Manslaugter" (Minung thah na timh) tiah sual ani phawt lo" ti a si. Zei caah tiah, na Motor chung ah a thu mi minung pahnih kha hma an pu ti a si. Tih a nung ning?\nMi pakhat cu mitha ngai a si. An inn pa Mirang nu fanu (kum 10 tang) mi te nih an inn ah a leng tawn. Nikhat cu mah ngakchia nu te a khuk cung ah a thut ter i, lente aa celh pi lio ah ngak chia nu i anu nih a hmuh i, Palek a auh hna. Sual an phawt mi cu "Child Molestation" "ngak chia nu, kum tling lo mi kha ningcang lo in a tongh" tiah thong an thlak. Child Molestation cu USA ram ah cun Felony a si caah, Kawlram ah kuat awk tiang a si.\nLai mi inn pa an um. Tlawngval ve ve an si i, zu an ding ti hna. An bia an i theih thiam lo in Mi ngan deuh pa nih pa hme deuh pa kha a kut in athongh. Pahme deuh pa a hawi pa nih Palek a auh i, Palek an ra. Mirang holh an thiam ve ve lo caah, zei tin thil a si ning an theih lo. Palek hna nih Inn leng ah rak chuak u an ti i, an chuak ve ve. Inn leng an um lio ah an zapi te in cingcik he an khih hna i, Public Intoxication in an tlaih hna. Mihme deuh pa kha Mirang holh thiam seh law, Mingan deuh pa nih a ka thongh a ti lai i, Mingan deuh pa kha thong kum tampi a tlai lai pin ah Mivuak le thongh cu Kanram ah kuat awk tiang i a si mi sualnak a si. Mah zong cu an thei lo.\nMIT CAW NIH MIT CAW LAM CHIMH:\nCu pin ah a pawi ngai hawi mi cu, theih lo mi "Ka chimh mi na lung a fiang maw" tiah bia hal tik ah fiang lo bu pi in "ka fiang" ti mi khi a si. Hi bantuk in theih fiang lo mi ruang ah mitampi cu kan sual lo mi, sual phawt kan tong cang. A bik mi Holh leh tu nih holh leh thiam lo, holh leh piak mi zong nih theih lo mi fiang lak in hal duh lo ti ban tuk ruang ah a si.\nUS Constitution nih USA ram ah dan le dun ning te in a um mi hna poh poh cu, Constitution Rights a pek hna. Cu rights hna cu theih a herh. Asi na in, Constitution a um lonak ram (Burma Ram), Human Rights pawl Constitution nih khamhpiaknak a umlonak ram i a ra mi kan si tik ah, Constitutional Rights na ngei timi Biaceihtu (Judge) nih a kan chimh mi zong kha Holhlehpiak tu tampi zong nih i fiang lo a si i, holh lehpiak mi zong nih i fiang lo a si.\nTah chunnak ah: DUI ruang ah tlaih mi pawl hi Court an phan i, Judge nih "Felony Class (D) or Misdemeanor Class (A) in sual phawt na si." Holh leh piak tu nih Felony zong a theih ve lo i, Misdemeanor zong a thei hlei lo. Class A, B, C, D zei dah a dang ti mi zong a thei hlei lo. Judge nih "Felony Class C - in sual phawt na si i, ni zero in kum khat, zero dollar in thong khat" tiang dan tat khawh na si" a ti. Holh leh tu nih Judge chimh ning te in Felony Class C a ti ve i, holh leh piak mi pa zong nih Felony cu zei dah a si ti mi a theih ve ti lo. Na fiang maw a ti tik ah ka fiang tiah a leh.\nUS Constitution ning in na ngeih mi rights pawl a ti i, rights a ngeih mi 12 cu rang taktak in a chimh than. Ignocent until proven guilty, due process of law, right to remain silent, right to call witness, right to question the witness, jury trial, right to appeal etc etc a chimh than hna tik ah holh leh tu tampi zong nih hi hna hi zei dah a si ti mi i fiang hua ha lo bu an leh piak hna a si than. Cu tik ah sualnak a tuah tak tak lo mi mi cheu khat zong sualnak ka tuah ko tiah a chung lei rights an ngeih mi vialte hi hmang lo in an um i misual tiah dantah cang mi "convicted" minung ah an i cang.\nHolh leh piak tu hna nih "Probation" sul lam thate an theih lo i, "Probation" ah chiah na si an ti. Thonginn ah mi an tam tuk caah, "Probation in thla 6 na um lai i, tuah a herh kan ti mi pawl na tuah lai i, fel te in na um ah cun, na case hi a dih lai" tiah Judge nih a ti mi kha mi tampi nih cun "Probation" in chuah kha ka case a dih tiah an ruah i, probation an thlah ni zan lei ah hawi le nih muikhumhnak an tuah piak. An tin lei ah Palek he an i tong i, Public Intoxication he tlaih an si. Thaizing ah Court a phan than tik ah Probation an pek mi case vialte a nung than dih pin ah Public Intoxication nih a chap chih tik ah, Class A Misdemenor in Class D Felony ah atla. Class D in A Felony in convicted si cang mi hi cu, USA umnak zong sungh awk an si.\nA RUANG KAWL KAN HMANG LO:\nMi nung nih zei thil kan tuah poh ah a ruang a um. Sualnak kan tuah zong ah a ruang a um. Thil tha kan tuah zong ah a ruang a um. Bawi Zisuh kan zumh mi zong a ruang a um. Zisuh kan zumh hnawh chanhnak a ruang hi um hlah seh law, zei ruang ah dah Krifa cu kan si hnga? A fiang mi a si.\nZu ding lo mi mi tam pi nih Zu ding mi hna hi neh sawh ngai a sit awn. Asi na in, Mirang le Minak, miphun dang zu a ding mi hna cu kan neh sawh fawn lo. Mi phakar le depde ngai mi kan sit i hi kan i theih lo. Kan miphun chung in zu a ding ngai mi le a duh ngai mi kan hmuh tik ah zei ruang ah dah a si hnga ti mi kan hlat bal lo. "Gene" ti mi nu le pa nih zu an din caah maw? A kiangkap thil sin ning "Environment" ruang ah maw? Lungrawknak "Depression" a ngeih ruang ah maw? Asi lo dah a dang pa khat khat ruang ah maw ti mi kan hlat bal lo.\nDUI ruang ah "convicted" a si mi pawl cheu khat hi "Alcohol and Drug Treatment Analysis" an tuah ter lio ah holh ka leh piak hna tik ah, Counselors hna nih hi, Zu a ding ruang ah an tlaih mi pawl hi biahalnak questions 50 in 100 karlak an hal hna. An pi an pu chan i, zu a ding mi an si le si lo, kum zei zat an si lio ah zu an ding hma sa, zarh khat ah voi zei zat an ding ti mi hi an hal hna hi adonghnak ah zei tin zoh khenh ah athat bik ti mi hi bia an chah tawn. Cu nih a langh ter mi cu, zu a ding mi poh hi an dingnak sullam a um ti mi fiang te in a langh ter.\nCu caah, zu hna kan ding ve lo le cang ka i, Thiang Thlarau mi hna bantuk in i um ter hlah u sih. Pathian hmai ah a ho hmanh mi thiang le mi tha kan um lo. Misual lawng te kan si. Kan sualnak a ngan le a hme lawng a dang.\nA, B, C, D…Z kan theihnak kum 100 hrawng lawng a si mi miphun nih, Vawleicung ah a than cho bik mi ram hna khua kan sak ruang ah mah ram a serh tu hna bantuk i zei poh ah kan si colh tinak a si lo. A kan zawng fak in kan um ve mi te a si ko. Civilized kan sinak hi a tawi te mi miphun ka si tik ah, modern civilization ah a kan hmuh sak tu thil tlawmte lawng kan theih i, cu lak ah kan theih bik mi cu Biaknak "Church/Congregation" hi a si. Cu caah, Church hi a hmang zia kan thiam ah cun, thlarau ca lawng si lo in, kan nunnak ca tiang ah a san atlai khawh mi a si. Zei caah tiah, mi dang nih Church leng lei in an hmuh khawh mi, an theih khawh mi, an lak khawh mi thil le fimnak, thiamnak, hngalhnak hna hi kan miphun ramdang phan mi tampi nih kan thiam rih lo.\nVawlei cung ah Law atambik mi ram le Law tang ah mirum le sifak, mi hrut le mi fim zampi umnak ram pawl ram 10 hlei ah khua a sa mi kan si caah, Church lei in hruaitu hna nih "You and the Law" ti mi hi Church Members pawl an theih khawhnak lam serh piak a herh. You and American Law, You and Canadian Law, You and Australian Law, You and Japan Law, You and Germany Law, You and …. Law tiah kan umnak ram kip ah Law zulh lo zei tluk dah a pawi ti mi hi kan thluak ah siseh, kan taksa ah si seh, kan ruh ah siseh, kan thahri ah siseh, thir khenh in khenh chih kan herh.\nPastor le Krifa Upa hrim hrim nih kan Krifa bu chung ah a ho dah DUI in thong atla, a ho dah Child Molestation in thong a tla, a ho dah, Public Intoxication ruang ah an tlaih, a ho dah mi he a vuak ruang ah an tlaih etc etc, kan theih a herh. Zei caah tiah, kan theih hna hnu lawng ah, zei ruang ah ti mi a sullam kan theih piak khawh hna lai i, zei tindah kan bawmh khawh lai timi a lam kan kawl khawh lai. "Zu din sa ei kan tam ngai e" ti mi bia hna hi cu "Responsibility" a ngeih lo taktak mi mah thatnak lawng aa hmuh mi hna bia a si. Krifa bu hruaitu kan si tik ah, thlarau lei lawng a si lo, taksa lei tiang in i pha zo kan herh.\nA cung lei i, recommendations ka pek mi te pa hnih hi Refugees/Asylees hna nih kan dirh mi Krifa bu hna nih tuah khawh hna u si tiah ka duh ngai. Zei caah tiah, Greencard or Permanent Resident Status a ngah khawh ti hnga lo ding mi, Pu Than Shwe uknak Burma ram ah kuat than hnga ding mi, Naturalized Citizenship a ngah khawh ti hnga lo ding mi, Criminal Records ruang ah rian tha deuh te zong a tuan khawh ti hnga lo ding mi le a dang thil tha tampi tuah khawhnak a sungh hnga ding mi hna ka hmuh hna tik ah, ka lung a tha lo. Zei hmanh le tuah piak khawhnak ka ngei fawn lo.\nCu caah, kan miphun nih kan ngeih chun mi institution pakhat te lawng a si mi Church/Congregation hna i, hruai tu hna nih ra kan hruai u law, a cung lei in recommendation ka tuah mi te hi cu ra kan tuah piak hram ko u. Taksa atlau ah cun, thlarau zong a tlau beh ko. Thlarau atlau lawng ah taksa a tlau mi a si lo. "Prevention is better than cure" an ti mi hi a tak tak ah hmang i timh hna ko u sih.\nRam Cung Thang Pa\n(Ngun Cung Lian)\nChin Mipun hi kanmah tein aa uk khotuk mi kan si\nPosted by Bihzun on Sunday, July 25, 2010\nKanmah Chinram tein aa uk khotuk mi kan si\nCarelmi u le nau hna:\nTlangval pawl akahalmi an umcaah arelduh ve mian umbiaahtiin ka vunthlah mi asi. Laimi hi vuleicung kan khuasak nak kong ah Pathiansin hal le thlacam kan herh ngai hna. Zeicah tiah vuleicung kannunchung kan miphun le kan ram runven ve ding hi Pathian nih ttuanvo a kan peek ve ning asi. Biaknak rian ttuan minih ramuknakkong ah Pathiansin thlacam kantuah ah a ttha lai lotihi Bible caning zong ah asdik lodeuh ko laity hikanzumhning asi ko. Baibal ca hlun 1Samuel 8:4 hrawng khi rel ding hrim kan si. Chinmiphun cu vuleicung miphun pakhat in nunphung he holh he ramri hmanh ah vuleicung independent ram tam pinak kau fiang ngai in a ngeimi kan si. Asina in Chinmiphun nih kan Chinmiphun a kan uktu Chinmiphun cozah kan ngei hna lo. Miphundang pi Kawlcozah kut tawi ukmi miphun in chan zeizat dah kan tan rih hnga.\n"Chan zeizat maw vailian nih an kan pen, ramzung ceuter kho tu val nan um rua lo, akan peng tir siangpahrang (Mirang siangpahrang) chan lio bang khuaza kan Laimi lungfak hna runn tang ah" ti hla khi ruat hmanh u. Baibal ca hlun 1Samuel 8: 4 chung khi nan rel ah cun, miphundang cio nih a uk tu hna an mah miphun siangpahrang an rak I ngeih cio. Asi na in Israel mi phun nih an miphun le ram a uk tu hna anmah Israel miphun siangpahrang an rak ngei lo. Cucaah Profet Samuel sin in Pathian sin ah Israel miphun nih miphundang cio bantuk in kanmah Isreal miphun le ram akan uktu ding ah Israel miphun asimi uktu Siangpahrang hung kan pee ko tiah thla an rak cam an rak hal nakkong aa ttial nak ca cang asi. Mahka cun Pathiannih a phungchimtu hna zongnih ram uknak le ramhraui nakkong thlacam ding le biachim ding ttuanvo a peek nakhna asi ve. Cu caah Pathian nih Israel miphun theng te a si mi Saul le David cu Isreal miphun le ram uk tu ah siangpahrang in arak peek hna.\nCu ve bang in Chinmiphun atlawmbik za ah 80% nih kan mi lu rel tam u tuk nih Krifa mi Pathian Baibal azummi Krifa kan si. Cucaah Pathian thimmi kan si ti achim duh mi Chinmi tampi an um cang. Cucah Chinmi phunnih Chinmi miphun ram le Chinmiphun a uk tu Chinmiphun theng te dirh mi uktu cozah kan ngei lo hitheihdih mi asi. Asina in kan Pathian biaknak Krifa biaknak le kan Chinmi phun hrawh akan rawimi Kawl ralkap cozah kut tawi hrem nak kan tuar lio ah hin Chinmi Krifa Pastor le hruaitu vialte nih Chinram le Chinmiphun uk tu Chin ram le Chinmiphun minungthengte in dirh mi Chinramkulh cozah Pathian nih akan peek ding cu thla nan kan campi ding atu lio ah Chinmipi nih hlam le duh bikmi a si.\nKan Pastor vialte le Krifa bu hruaitu vialte atu nak fak in Chin miphun le Chinram uktu Chinmi pinih thimmi cozah tling ngeihding thla camnak atu nak fak in kan hruai sawh u. Apiang thar mi Chinmiphun Krifa vialte nih nan piantharnak cu Chin miphun thimmi uktu ttha Chinmi theng te ngeih ding caah Chinmipi he hmunkhat te ah hman cio ding duhpi ngaimi asi. Kan pastor vialte le Krifa phungchimtu vialte nih 1Samuel 8:4 Bible cacang hi Chinmi kaa kip sin ah sermon kan tuah piak hram u ti I duh pingaimi asi.\nMinungpakhat nunnak caah food=rawl, clothes=fenh- aih le shelter=umnak inn aherh bik ti asi. Cubantuk in rampakhat dirh nak ah land = ram le vulei, labour =rian ttuantu rammi, le capital = ahramvorh ding ngeih hau a si ti asi. Cubantuk asi tik ah Chin miphun nih Independent ram tampi nak akau mi ram le vulei 14000 Sq miles cu Chinmi phun nih kan ihum lio mi ramri fiang a ngeimi miphun pakhat kan si minihzeizongte tlam atlinter khawh mi asi. Vulei cung ram le miphunvialte nih cubantuk vial land, labour and capital cung hngat in an ram le an miphun kha an miphun thiamnak fimnak he an ser siam khawh cio dih khi a si.\nChinmiphunzong nih hi kan ingeihmi hna landm labour and capital hinkanramle kanmihun tunmer ding fimnak thiamnak angei kho mikansi hitete tamtuk langhter hau lointheihdih mi asi.\nAtu ah America ram khuasa Chinmi cheukhat nih sau an um rih lo na in thiamnak fimnak an ichap khawh ning khua an ruah tik ah Amrica ah kan ttuan tluk in kan Chinram ah ttuan u si law atu nak in kan ram ah kan rum deuh lai atimi thil thei hmanh an hung um ngai cang. Cucaah kha hlan lio kanmahte kan i-uk kho lai maw ti ruah nak kha hlenthoi nak asi ti ruah hrim hrim a hau cang. Cubantuk cun vuleicungmiphunram vialte ahram an idomh nak dih asi. Politics kong ram huncho nak economics kong fak pi in thiam I zuam chin hna u si.\nLabour cu Chinmi cu rian a ttuan zuam ngaimi 70, 000 minung zah kan umti asi. Capital ah kanvu lei le kan minung thazang picu capital bik ahkan ingeih tthiam I, adang aherh rih mi capital cu a kan ttanpi mi an um tik ah kum tampizong in vuleicung hunchonak ca ah tuah mi bank te hna ah miphundangleramcion ih anicawi chungbantuk cio in I cawikhawh mi a um mi a si fawn. Ramuk nak le ramser nak kong ca tampi rel ah cun hinak in fiang deuh chin chin in hi kanttialmi ca tlang kar lak ah tampi relkhawh theihkhawh rih asi. Hi bantuk kong nan a hal mi an um caah hibantukkong aa tialnak ram ihruai ning le ramchung uknakser ning an ttialmi ca uk arel zuamngai mi nan si ding theih khawh ngai asi. Cubantuk ca uk nanrel tik ah hika ttial mi nak fiang chinchin in theih chinchin khawhnak asi.\nCu-ti thil um tuning asi caah Mirang kai hlan ah Lairam/Chinram cu mizei miphundang hmanh nih rak uk lo mi mah le uktu cio te he Chinmi pipu kokek biaknak phungzulh tti dih cio in mah le uktu cio he arak I ukmi cu kansi. Kawlmi phun le India miphun he miphun aa dangngai mi khat lo miphun pakhat ve mah te in aa uk mi an si lio ah Mirang nih an rak chimm hna. Fawite in an tei khawh ve hna lo ruang ah Chinram uktu bawi he remnak Mirangnih an rak tuah . Cu rem nak tuah ning ah ah an mah le an uknak cio in Lairam uk tu hna nih an I uk khawh tthan ding biakam an ser. Cu Mirang le chinmi uktu an biakamnak cu Chin Hillls Regulation 1896 upadi ah an rak ttial. Cu upadicu chanthar ah Chin miphun le chinram uknakphunghram hmasa bik asi. Cuupadicu kasnhmangti lona in Librasry tampi ah an um rih.\nIndia miphun le Kawlmiphun he aadang mi le mah uktu te he arak I-uk dih mi kan pipu hna nih anrak si ruang ah cu upadi he cun Kawlmi le India mi he cawh lo in adangte in a rak I uk mi kan si fawn. Cucaah a mah a chan khantuak cio tik ah hlan lio in miphundang nih uk lo in mah te in chan le za arak I uk mi cu kan rak si.\nKawlram bupi Independence hmuh ka in Chinram upadi sertu le Chinram cozah rak um hna seh law atu ni hin ni nak hin alet tampi in kan hun cho ding khi alam a umtuk mi asi. 1968-69 lio ttial mi Chin lu-nge akyan pee ca khi khawika maw hoikom sin in Nyeinchansua a ttu Shin twe ne htaing ye wa- dah hmah ….(ttah ttih yah ttwe) ti mi ca uk cahmai P.166-236 chung ah Kawlca in rel khawh asi. Cu cacu nan rel ah cun Chinram kulh caah a dang te in Chinramkulh upadi sertu le Chinramkulh cozah arak um lo ruang ah zeitluk in dah Chinramkulh kum 60 reng lo chung sungh nak a ngantuk hringhran ti hi theih khawh nak ngai asi.\nKan pupa nih hi Laimi kokek biaknak phung an zumh ning in an rak I uk tik ah thih ri nunri in tuahchia timi zumh mi hi an rak ngei. Biadang in kan ttial ah cun, kanpipu biaknak ah phungbuar paohcu thih ri nunri in chiat asi ti arak zum mi kansi. Cucaah phung le phai zulh hi aduh ngaimi miphun kanrak si I, atuchanzong ah upadi bia hi Chinmi nih azul kho ngaimi kan si. Cucaah phungser mi upadi hi a upat le azul ngaimi miphun kan si. Cucaah kan Chinram in kan mipi nih kan thim mi hruaitu hna upadiser tu phu nih upadi anser mi cu Chinmi mipi nih tthatuk in azul mi kan si caah daite in aa uk kho mi kan si zong theih khawh asi.\nChinram nih India ram, Bangladesh ram le Kawlram kar lak milu tam bik nak ram hna kar ah a um mi ram sinak nih chaw leh chaw hrawlnak hmun ttha ngai asi mi nih thiltam pi aser khawh. Haka/Falam/Tedim /Matupi Mindat Kanpetlet/ Paletwa khua ah mitam nak bik hmun Haka asiah cun Pyidawtha hrawng ah dor atuah mi nih inn hlan an duh ngai mi sullam bantuk khi a ngei mi asi.\nCu longsi lo in India ram Ganges Brahmaputra nelrawn vulei le Chindwin Irrawady nelrawn vulei kar lak a ummi tlangcung ram a si mi nih Europe ram Germany lei le Italy lei karlak nelrawnpa hnih kar lak a um mi Switzerland ram um nak hmun he aa lo ngai mi ram kan si.\nSwitzerland ram a la mi nih Europe ram vialte tei nak an tuah khawh caah Europe ram vialte nih Switzerland ramcu a ho hmanh nih raltuk in lak lo mi ramkarlak thlak neutral ram ah kan ser lai ti Europe ram vialte nih hna tlaknak an rak ser phah mi asi. Cu caah Chinram a um hmun hrim hi mahte in iuknakcaah chawlehchawhrawlnak le ralhau ttha ngai in aa chawngmi ram asi mi nih hin mah lerasmte in aa ukkhomi a nungkho mi ksansinakhi a langhter mi asi. Hitiasica zong ah chanle za miphundzang nih ukmi arak si lo I, vulecung a uknakni atla kho lomi Mirang long nih anrakchimm I remnak inral anrak deih ter hi asi. Curuahnakcu Chinrzamcaah a umpeng mi asi.\nMah le ram kulh chung thilchuak mi leng in rambupi nih ngunkhuai le tangkalut a hmuh mivialte cu ramkulh vialte nih mah le ramkulh cio ah iphawtzamh ding a um. Cu caah Indiaram ah Mizoram khi an ram in thilchuak a um lo na in anramuknak ahramdomhnak asimi land labor le capital a um micu Indiacozah nihanhnamio caah mit hmuh in thilchuak tia umlotiang ah khi an ramkulh cozah le ram kulh upadi atuah mi an ingeih bantuk khi vuleicungkaa kip ah a um mi asi. Tu hlan vialte Chinram kulh upadiser tu le cozah kan rak ngeih lo. Cu caah ramkulh cozah dot sang ngai mi in Chinramkulh a hunchonak ding ramkulh cozah wunkyi level in planning tuah mi kum 60 reng lo chung arak um bal lo. Cu ruang bik ah Chinram cu ahar ngai mi ramkulh ah aa chuah hi asi.\nZeicah tiah Chin ram kulh chung cozah rianttuannak kha Chinramkulh cozah wunkyi ti bantuk a um lo. Cu caah Kawlmi nih an Kawlram chung in an thimmi hna Kawl wunkyi nih Chinramkulh chung cozah rian ttuannak vialte kha anmah Kawlram ca wankyi an ttuanbu in Chinram wankyi rian ding kha an kemh chihnak long in an rak ttuan.\nKawlwunkyi pawl nih le Chinram ah um balcu chim lo, Chinramkulh aphan bal lo mi long te an si. Cu Chin ram a phan ballo mi hna Kawlmiphun wuanktyi nih Chinram kong nawlsang bik an vun kan ngeih hnawh khia si. Cucaah Kawlmiphun wunkyi longte nih Chinram chung cozah rian cung ah nawlsangbik ngei an hun si nak cu zasi. Cu Kawl wunkyi hna nih an phanh bal lo mi Chinram fingtlang nunning adih umnak in an thei hrim hna lo I, theihding zong an izuam hna lo. An rian asi ca sawh ah a phungmen tlangrian thawh in Chinramkulh kong kha zei hmanh tthadeuh she ti ruahzuam lem lo in kum 60 reng lo chung Kawlwankyi nih Chinram cu daipa thlang lo in a kong a philh in an philhchel hmanh a um ding khi asi.\nChinram caah an ttuan mi a um lo caah ni hin ni Chinram cu ramhar ngai ah aa can hi asi. Cu Kawl wankyi pawl nih Chinram ca ah zei hmanh ttha tthi in an ttuan lo mi kan hmuh tik ah Chinram in Chinmipi nih cu Kawl wunkyi hna cu thim mi an si hoi lo. Cu caah kan duh ti hna lo ti in rian a ttuan lo mi Kawl wunkyi pawl kha phuah khawh nak lam zong Chinram in thimmi wunkyi an si lo caah thim lo khawh ding lam zong Chinmipi nih an ngei hna lo.\nCu ti Chinram ca ah zei hmanh an ttuan lo ruang zong ah Chinmiphun nih Kawlwunkyi pawl phuah khawhnak lam kan ngeih lo kha Kawlwunkyi hna nih an theih tuk mi asi fawn. Cucaah Chinmi an har zong ah an kan phuah khawh lem lai maw ti in an duh salam chinchin in an um zong ah Chinmi nih zei hmanh ti khawhnak democracy phung zong ah a lam kan ngei hna lo. Cu hrim ah cun Kawlmi phunkut tawi ah Chinmi phunpi an kan uknak afian biknak cu asi.\nCucaah hi ti hunchonak tuahpiak lo in lo-tlau te hna seh ti an rawi bia zong asi kho mi ngai in ruah khawh asi. Zeicah tiah kanmah Chinram kulhte in aa uk kho mi kan si mi afiang ko na in ramkulh cozah dirh khawhnak nawl an rak kan pek lo tik ah duhsah te in lo-ral hna seh ti rawinak tu asi. An kandawt caah ramkulh in idirh ding an kan peek duh lomi asi lo ti theih khawh mi tuk asi. Ankandawt lo caah kanherh ngaimi kanmahramkulhte in zeimawzat tlangtling iuk khawhnak ramkulh cozah I dirh naknawl an kan peek duh lo asi ti in lak ding tu asi ter khi a si. Kanmahramchung ahmash ramkukhte in iuk khote ding tiin Panglong ah kan pupa minthut mi hi kan ipalh ko rua ti ruah nak a hung mang ngaimi asi kho cang.\nAtu 2008 uknakphunghram chinchin ah cun Chinmi nunphung le ca holh kong hmanh Chinmi nih upadi iser khawhnak nawl an pee rih hoi lo. Amin long Chin Sate, Chin State government, Chin State Legislative Assembly ti Chinramkulh, Chinram upadiser tu, Chinram cozah tiban bantuk hlennak longte in a min long an bunh sawhsawh an ser sawhsawh I ataktak ah upadi sernak nawl cu bantuk in Chinmi holh le Chinmi nunphungkong hmanh Chin State Legislative Assembly nih upadi an ser khawh lo mi cu rawk kho te hna she ti rawinak rap chiah kanh mi tthiam le hlen nak bia long cu asi rih hoi ko.\nRalkap nawl long te zulhding in 2008 uknakphunghram cu ttialmi asi ruang zong ah hi uknak phunghram 2008 cu Kawlmiphun a si lomi miphun vialte hrawhdih le atu Kawlrambupi chung area 60% akau mi Kawlmiphun asilo mi miphun ram vialte kha chuh dih in an mah Kawlmiphun an ram ah an ser lio nak uknak phung hram asi hi lungfiandih hrim a hau mi asi.\nHiti Chinram chuhdih nak atuah mi Chinmi phuncaah harnak aa thuat leng mang tik ah atu Kawlralkap uknak chinchin nih Chinram micung hremnak fawituk in an vun tuah khawh hi asi. Cu ruang ah mah le Chinram ah um kho ti lo in ramleng ah tlik le zam nih Chinmi cung a phak hi cu-hlan vialte an mirawi nak aphichuak asi. Cu caah kanmahte kan iuk kho lai maw ti thin lung tiang Laimi cheukhat lak ah a ngeimi vun um zong hi hi bantuk thin lungngei hnaseh ti an mirawi nak nih aserr mi ruah nak an si dih hna.\nIndependence hmuhcan lio ah ram rian khelnakkong tling in Chinmi nih rak theih rih lo asi mi kha Kawlhruaitu nih rawinak ding can ttha ah anrak lak bantuk khi a si. Cu caah Ram khelrian arak thei mi Kawlhruaitu nih Chinram ca ah a ttha kho ding uknak bawmh lo in a hlen lei in an rak hlen hna a si tipuh awk ngai in ramkhel rian athiam mi hna cuchan lio ramhruaitu hna klha puh awk in a umter hna tu khi a si.\nAsina in U Ne Win le a hnuzul ralkap pawl nih mipi thimmi Kawlrambupi cozah kut in hriamnam hmuah chih in uknak nawl an rak chuh hlan can te ah hin Chinmi phun le tlangcung miphun ram hna nih duhdim in mah le ramkulh chung cio ah i-uk khawhnak federal uknakphung in rambupi uknakphunghram ttial tthanding kha Democracy phung azulmi UNu le Kawlmiphun democracy a ttanh mi nih remh an rak timh ko.\nCucaah atu ah democracy a ttanh mi Kawlmiphun he ttang tti in hi ralkap uknak in ttialmi 2008 uknak phunghram hi rawk ding cu democracy a ttanh mi Kawlmi phun le tlangcung miphun vialte ttang tti in tuah hrim ding ruah mi asi cang. Cu ti tuah khawh ding alam ttha bik cu 2010 thimnak ah mee zung ah kallo in mee peek lo hrim ding bik hi asi. 2010 thimnak mee nanpeek ah cun cu tlangcung miphun vialte ci hmih nak hriamnam in ralkap cozah nih lih le hlenthawinak in kanfeh ter an ti in an tialmi uknakphunghram kha kanci hmih nak ah hmang ko u ti mah in thah ding ci hmih ding ah hngawng va chit tluk khi a si. Thahding hngawng cik ding ah cun a ho mikel nih dah an va chit duh lai! mizei hmanh an va ichit duh lai lo.\n2010 thimnak ah aa thimding aa timh tuah mi democrscy kan ttanh ati mi vialte nih achung in kan ttuan khawh lai ti an i ruah mi khi thawngchung va luh khi a si ko. Thawngchung in zei dah an tuah khawh ti ding a um. Ralkap MP pa khat nih civil MP pathum paoh kha sual an kawlpeng hna lai. (Parliament members 440 ah mipi thim lo mi ralkap ttuan lio 110 an um mikhatiduh mi asi.) Parliament chung bia an chimi kong ah an kan tlai kho lo ti an iruat hnga. Asina in Parliament chungbia an chim mi cu tleih cia khih cia in 2008 uknakphunghram nih a chiah cia cang hna. Parliament chung ah ralkap duh lo mi a bia an chim mi ruang ah ti in an itleihter hna lai lo. Asina in Parliament leng ah sual nak an kawl piak hna lai i thangchia hmui hru ngai in tleih khawh mi tuk an si. Cucu pumpak in nun ning nuamnakngao ngeih chiah an pek hna lai I, cu kaltakding an siang lai lo I, zei hmanh an tuah ngam lai lo. Thanshwe nih a nawlngeih nak a hmunh ding a hoi le ralkap bawi vialte arawi nak hna kha khawi maw ah kan ttialmi rakrel te u. Arelcangmi zong nan um lai. Kha bantuk longte kha an hman te lai.\nNan mah ramkulh te in uknak hmun nan ngeih ahcun nan ram ah zei a chuak lo ti an rak hlen khawh hna caah ni hin ah cu hlen nak bia nih a har ngai mi ramkulh ah Chinram kulh akan ser mi hi asi. Cu caah hlanchan ramkulh cozah kan rak ngeih lo ruang ah a har ngaimi ramkulh asi hi ichinchiah ding ngai asi. Cuti inchinchiahnak philh ti lo in cumaw kanduh hnga ti hacang rial in Chinram kulh upadiser tu le Chinramkulh coza a um I mah le ramkulh chung ah mahte in iuk khawh mi wunkyi hta-nah vialte Chinmipi thimmi hruaitu nih Chinramcozah a ummi ramkulh a chuah khawh hlan lo chimpeng relpeng doh peng ding asi hi atuchan Chinmi mino nih mahle liang ah ikhin ding hrim a chan a hung phancang. Damte in, Lnk.\nFrom: Lian Uk <lian1@verizon.net>\nSubject: [Lai Forum] FW: [SFNA] Chin mipun hi kan mah ten kan ni uk kho hnga ma?\nTo: chinmiawi1@juno.com, blessedzomi@yahoogroups.com, LAIFORUM@yahoogroups.com, metkhuabo@yahoogroups.com, Rungcin@yahoogroups.com, "'Paw Win Maung Lian'" <amglian@yahoo.com>, po_jonah@yahoo.com, YCCF-International@yahoogroups.com, chinworld.info@gmail.com, chinuniversityalumni@gmail.com\nDate: Sunday, July 25, 2010, 8:57 AM\nLaikhal Sibawi Pu Khi Mang\nPosted by Bihzun on Thursday, July 22, 2010\nA gifted Medicine Man (Laikhal Sibawi Pu Khi Mang)\nI wish I know this person a little earlier. My recent trip to Indiana is spiced up with many new tips that I would want to share with everyone I meet.\nBefore I begin, I want to tell you about my own previous experience so that we all can have a better understanding of what I have to share.\nBack in Malaysia, about 7 years ago, my boss (Punjap Indian) was about to go for spinal disc surgery which might cost him about 15,000 Rm and 8 months for his recuperating period. Just before the operation was due, his friend told him that there was a traditional medicine man who was gifted for all kind of bone problem. My boss didn't waste his time to see that man. It took him just two mornings.... .. and his schedule for hospital and all other arrangement were canceled because he was absolutely back to normal.\nAnother one. My two children have severe sensitive skin problem because they are allergic to all kind of meat and diary product. I recently brought my daughter to Rockville hospital for her routine dental cleaning procedure. When the nurse by the name of Gloria saw my daughter's skin problem, she gave me a telephone number. She said " your daughter has the same problem with my two children, I have that problem for 16 years and I met all skin specialists in the country but to no avail. I finally met with a Chinese Traditional Doctor in Virginia and there...... all my worry and burden were relieved immediately. My two children are OK now. So you better quickly see him ...."\nI follow whatever she says. It is true, perfectly true that they are not allergic to many things they were allergic to before. I wish I could share with everyone who has the same problem with us.\nAnd now, a man by the name of Khi Mang is heard as coming to Washing DC area. He is gifted for many unknown health problem that many hospitals do not really know the answer. He was a paramed for KIA, and CNF for many years. Most of his traditional skills seem to transcend from a Chinese Medicine Man while he was with KIA.\nNot only with his naturally gifted talent, he also learned and achieve some Traditional, Natural, and Medicinal degrees such as N. D, MD (herbal) and whatnot.\nAnd now.. this gifted person is coming... here.\nIn fact, one of my neighborly friends is in Laurel hospital now for kidney problem. Her body has been swollen for weeks. Doctors are not really helpful at all up to this point. I hope to see what we expect in a few more days.....\nBy Hluanku pa\nFrom: Salai Bawi Uk Thang <cbthang@yahoo.com>\nSubject: Re: [Metkhuabo] Damlo zaw-fak damh thiam ara lai\nDate: Wednesday, July 21, 2010, 9:25 PM\nLife is like a book, everyday is new pages\nZu cu Khap ding a si lo, Doh ding tu a si\nPosted by Bihzun on Sunday, July 18, 2010\n(Khap ding a si lo: Doh ding a si)\nLai minih internet biaruahnak ah 'ZU' kong voi tamnawn ceih a si cang. Naite Feb 2010 ah Bangkok ah pumhkhomhnak a ngei kho ramkip Laimi mifimthiam hna nih 'Zu' cu kan miphun a kan hrawktu ralnganbik pakhat ah an pawm. Tha tein an purhdah hnuah chim dawh in a lang. Than Tlang ah an khap. CNF zongnih an khap theo. Hmun dang zongah khap duhnak a fak. Lairam Cozah thar nih buaipi ngaimi biahnok a si lai cu a fiang cang. Rampumpi zalonnak a um chinchin tikah buaipi ngaimi biatung a si i, Zu kongkau ah Biaknak le Cozah, Biaknak le mirunnphu biahmuhthiam a har ngai te ding a lo.\nMizoram hi zalonnak State puitling a hmuhnak kum (20) hlei a si cang i kan nunphung le kalphung aa khat dih ngot caah an ton cuahmah mi harsatnak khi Chin miphun zongnih kan ton ve te ko hna lai. Zu kong kan buai lai, ramrian kong kan buai lai, zungrian kong kan buai lai, lothlawh kong kan buai lai, ramri kong kan buai lai, khuafonh kong kan buai lai, buailulh in kan hnok ngai caan a phan te lai. Cucu a ram minih kan ram kha kan mah duhning muisam keng tein remhthan/siamthan kan duh caah a si i hrialawk a tha lo mi an si ko hna.\nKan hnu lei in tuchun tiang Mizoram nih Zu kong an buaipi ning hi cawnawk tha tete an um. Khap le khap lo kongah mi fimthiam pawl can saupi an i si. Bia fakfak zong an hmang. Tadinca in ca an i chuah hnawh. Miruunphu bukhat le bukhat an i do. Biaknak le Cozah an i al, khuaci an hmuihnik deng lengmang kha a si. Cu vialte biacuhnak phichuak cu Zu khapnak phung' The Mizoram Liqour Total Prohibition Act 1995' Mizoram Lairelnak Sangbik a simi Mizoram Legislative Assembly pi nih a hun ser phut mi hi a si.\n20th Feb 1997 in Mizoram ah cu upadii cu a nung i tuchun tiang khi a si. MLTP Act nih Zu zuar, Zu phorh, Zu ser, Zu chiah/neih, Zudin, a khap dih. Mizoram pem Lai minih riansang kan tuan khawh lo caah cu phung cu kan buar bik ton in a lang. Sihmanhsehlaw, cu nih Lai, Mara, Chakma Distict Council (3) a huap loh. Mizoram a ummi arm forces pawl rawleinak hna an canteens le messes ah hmannak a khap loh. Cucu Than Tlang ah biaknak nih an khap, Ralkap/ Police nih an zuar than bantuk in, Mizoram ah MLTP Act a tlolh tonnak pakhat cu upadii nih a huap lo mi hmunhma in duh poah cawkawk/ din awk a chuak than tung mi hi a si.\nZu khapnak phunglam tuanchuaktu le tlamtlintertu ah Cozah tangah ' Excise Department' pakhat an dirh. Vuanci pakhat tangah Zipeng commissioner pakhat nih a hruai hna i, officer tampi, staff tampi he zung an thu i an cawl. Zu ding an tlaih hna, zu zuar an hrem hna, zu phor dan an tat hna, zu ser thong an thlak hna i, Mizoram luhchuahnak hauka le kutka kipah zuphor check lengmang, tlaih lengmang a si.Mizoram ah huham a ngei ngaimi 'Central Young Mizoram Association' nih Cozah cu a bomh. Zu cu fak ngai in an khap, i tuk i hremnak a fah caah, i thah i nawn sualnak tiang a chuaksual pah lengmang. Bu huham ngei ngai an si caah tazacuai thiam zong an si ton lo i cu ti cun bia a dai thai lengmang. Cheukhat nih 'Licence to kill' maw nan i pek tiah i sawi le i doh a um peng. Kum (10) leng kal hnuah, cheukhat nih 'Zu khap cu a hlawhcham diam' an ti, cheukhat nih a hlawhtling an ti ve thiamthaim. Biaelnak a dong kho lo. Sihmanhsehlaw, zu khap ruangah sualnak rate 'crime rate' cu tangpi ah a tla ngai veve ko na in, zu a um lo tikah Mino nih sichunh, sidin in an tang than i, mino tampi an nunnak a liam. Rank sangsang, Vuanci pipi, Officer lianlian fa le an tam khun. Hi lam hi kan Chin miphun zong nih hmailei kan zulh te lai lo ti khawh cu a si lo.\nZu a that le that lo kong i el len cu sullam ngei lo a si i, zeitindah hlawhtling tein kan doh/hrial khawh deuh lai titu ruah a hau mi cu kan si. Zu nih mi pumrua thatha, mifim mithiam fawite in an lu a kan lak piak, innchungkhar phaisa a ei, inchungkhar a hrawh, mithah lainawn a tamter, mi rualban lo, ngaktah lakfa, sifak a chuahter, ngandamnak a hrawh pinah kan nunzia a niamter i, mi phundang mit ah 'uncilvilized people' tiah rang taktak in a kan kalpi pengtu pakhat cu 'Zu' hi a rak si peng ko. Din zia thiam ti i, hnuah dinzia thiamlobik ah i chuahthiam, ngandamnak ti i, ngamdam cu chim lo, thihnak tuah a kan hruai peng. Cucaah kan mifim thiam hna nih kan miphun ralnganbik an timi hi a si ko cang rua.\nLaimi nunphung le zu pehtlaihter cu kan duh hrimhrim lo. Zu dingmi miphun ti cu kan huat ngai lai na in Zu cu kan miphun chungah ai ciahnak a thuktuk cang ti cu elkhawh a si lo. Zu an kan dohpinak cu Siangbawi te chan in a rak si cang. Purpit ah a phunphun in kan i cawnpiak, innchungkhar ah a phunphun in kan i chimhrin i, 'hrai chung ah sen hirhiar in a um mi zu khi va zoh hlah' timi Bibal cangzong khuaza lamkam ah kan tar len ko hna. Sihmanhsehlaw a phichuak cu kum tampi kan kal hnu zongah kan tuchun ni tiang kan Miphun ralnganbik a si thiamthiam rih ko mi hi a si. Cucaah Zu cu kan miphun nih zeitindah kan hmuh lai i, kan kalpi lai? Mizoram bantuk in maw kan buaipi ve lai? Cucaah ruah a herh ngaimi cu kan miphun nih 'zu' hi zeitindah kan hmuh lai i, zu hi zeitindah kan kalpi lai, timi hoih lei tu hi i ceih tha a si i, i fiangpup lo cun kan buaipeng rih ko lai.\nCucaah Mizoram hruaitu Pu Laldenga, nih July 25, 1988 ah 'Zu' kong Mizoram mipi hmaiah a chimmi, leidai tangah phum si cang ko hmanh sehlaw, Mizoram ah a bia tutiang a nun peng rih. Hi bia hi tadinca ah an chuah peng i mipi thinlung ah a cam peng. Mizoram mipi nih an hmuhthiamnak' ding caah Zu' kong a rak chimmi a si nain, kan miphun zong nih tulio kan tonning zoh tikah theihtha ngai a si ve ko rua ka ruah i tlawmpal ka hun langhter. Pu Laldengah nih cun:\n'Zu hi kan miphun ral a si lo, kan hawikom zong a si fawn lo. Zu hi thiltha zong a si lo.Thilchia zong a si lo, ka hmai i tikik hi la ning law, zu ah ka ruah ahcun, kan miphun ral cu a si lo ti ko? Kan hawi zong a si lo. Cucaah khua kan ruahning hi fimkhur ngai kan hau. Thil pakhat ve khi a si ko, zeidang a si lo. A thatnak le a chiatnak kong, kan ral a si le si lo kong, kan hawikom a si le si lo kong cu, kan i pehtlaih dan tu in a si, zeitin ruahnak ruangah chim len chim len in kan um mi hi cu tih a nung ngai. Cucaah a biapibik cu kan i pehtlaihnak hi a si,' tiah a ti. Cun a peh rih i, ' kan ram ah zu hi kan buapi lo, kan ram ah zu buaipi mi hi kan buaipi mi a si deuh, zu buaipi mi mi tlawmte an um, cu hna cu heh tiah kan buaipi len mi a si, zu cu a mah tein a chia lo, a mah tein a tha fawn lo,tiah a hmuhdan a chim. Cun tahchunhnak ah ' Pu Zoramthanga hi a tep zong a tep bak lo mi a sinain, hun rii taktak tuah seh law, zu kha a dik lo mi a si lo, Pu Zoramthangah kha a dik lo mi cu a si, zu a ri ve lo mi Pu Zamawia nih cun zeihmanh ah a rel lai lo, tiah a ti. Cun ' nu pakhat nih nau a um pi i, a lenkual nak ah hngakchia cu a tlu i, lungah ai khawng sual hnga, a nu nih hngakchia a lungdamnak caah lung kha, na sual tuk ai tiah a va bengh lai, hlonh diam uh sih tiah a hlonh lai, cu bantuk cun Pu Zoramthanga a khon sual ruang khan kan hlonh diam lai maw' puitling lutput he khua kan ruah a hau. Lung kan velh ruang ah khan hngakchia kha a tlu than lai lo, tizong a si pek lo i, cun kan hlonh cawk fawn tung lai lo. Curuangah hngakchia a tluk lo ding tu kha kan ruah a hau mi cu a si. Kan huat lo ding kan huat, Lungtum kha hua lo in hngakchia kha a tluk lo ding kan cawnpiak tu a hau, huattlai cu zu kha a si lo, a rit ruangah thil a tuahsual mi Pu Zoramthanga kha a si' tiah a ti. Hihi zu a thatnak ka chimmi a si lo, a si ning taktak kha ka chim mi a si. Kan ram nih a sining takin kan zohthiam a hau, tiah a chim. Zu kan duh lo kan tinak zongah hian mi dangnih a thianghlim kan ti hna seh, ti ruang te hna menmen ah, tam deuh cu kan si. Nain zu duh lo mi taktak cu kan ram ah hin biaknak ruangah tlawmpal cu an um. Nain za ah pakul long an si. Za ah sawmriat cu minih a thianghlim ka ti hna seh, ti ruang long te ah a si. Zu hi kan buaipi lo, zu a buaipi mi mi tlawmte hi kan buaipi mi cu a si, tiah Pu Laldenga nih a liamcia kum (20) ah a rak cawnpiak hna. http://zozamweeklyn ews.blogspot. com/2009/ 07/zu-chungchang a-laldenga- ngaihdan. html)\nMizoram mipi nih 'Zu' an hmuhthiam nakhnga a cunglei bantuk in hmuhsak nain tuchun ni tiang an buaipi mi biahnokbik pakhat a si peng ko i Cozah thar a kaipoah ah zu khapnak na hrawh lai maw hrawh lo, ticu media pawl biahalnak nganpi a si peng i, mipi nih an theihduhbik mi a phi zong a si peng. Cuve bantuk in kan miphun zong nih hmailei pi tiang a tu bantuk in kan buaipi peng lai a fiang mi a si.\nCucaah 'Zu' hi kan miphun caah a biapi mi thil ah maw kan ruah lai, a biapi tuk lo mi thil ah? Zu taktak hi buaipi lo in, a buaipi mi tu kan buaipi hna a si ve sual maw? Mi dang nih a thianghlim tiah ka ti hna seh, ti ruangah a buaipi mi hna kan si ve sual maw? Kan mah cungah aa hngat ngaingai mi pawl an si.\nPu Laldengah nih cun 'Zu' cu a mah sual in a sual lo, a mah tha in a tha fawn lo, 'thil' pakhat ve menmen khi a si ko, a tongthamtu cungah aa hngat, pumpak pakhat cio kan i pehtlaih ning tu in a si, tiah a ti.\nCucah 'Zu' cu vawlei cungah a rak um ve mi, thil pakhat a si ko i, Society pakhat, miphun pakhat nih kan hrial khawh lo dingmi 'thil' pakhat a si ko. Cucaah Zu hi kan miphun caah kan ralnganbik, kan miphun a kan hrawkbiktu tiah kan puh asi ahcun ' Zu cu a khap in khap phun a si lo, a doh in doh phun a si' tiah ka ruah. Zeitindah kan doh hna lai, cawnpiaknak phun in maw kan kalpi lai, zeitindah kan doh lai titu hi a lamkawl ding cu a si. Cutu cu 'ZU' kong kan ceih vevek seh kan ti ahcun ceih tha a si i, mifimthiam kan pa le zong nih, kan ral a si ah cun, an kan thokpi caan a za ngai cang.\nSubject: [Lai Forum] Zu le Mizoram: Laldenga hmuhning le Chin miphun\nCc: "Rung Cin" <rungcin@yahoogroups.com>, "Metkhobo" <Metkhuabo@yahoogroups.com>\nDate: Sunday, July 18, 2010, 11:39 AM\nCalendar of any Year\nCurrency exchange rate - Universal\nEaster Date(Sundays) of AD 1875-2124\nEnglish - Burmese Dictionary\nFind any Book Online\nFree phone call online: MediaringTalk\nFree phone call online: Tuitalk\nLatest version of all Software\nBBC - Radio Homepage | IF Radio |\nTWR UK Programmes on demand\nBangkok Post : Crackdown video screened\nEIN News: Myanmar News\nBURMA NEWS: MYANMAR NEWS,FREE BURMA NEWS "Voice of the Voiceless"\nTIME Magazine -- Asia Edition -- April 27, 2009 No. 16\nChin Bbaptist Mission Church\nMother's Day Biazai\nPathian le Laimi\nS. Van Hmun website\nZo International Network\nChins in the World for Christ\nChin Refugee Committee ( CRC ) MALAYSIA\nMalaysia To Issue 'E-Kad' For Illegal Foreign Workers Beginning Feb 15, 2017\nGalilee Ram Ah Phung A Chim\nCHRISTIAN ASSOCIATION FOR RURAL DEVELOPMENT (CARD)\nThe Chin Herald\nKan Sining Cio In\nChinland Forum International\nThe so called, Chin terrorist group chairman\nTu Thla Hla Thim: Kupmaw, Kupmaw Tanbosai\nCHIN BLOGGER ASSOCIATION\nWelcome to Chin Association of Bloggers\nChin Relief and Development Program\nLaica in tialmi cabia le thawngpang\nPhilippine Chin Christian Fellowship\nBURMESE CHRISTIAN FAMILY FELLOWSHIP of Bay Area\nPHILIPPINE MYANMAR CHRISTIAN FELLOWSHIP [PMCF]\n2012 PMCF Leardes\nLai Christian Fellowship (Singapore)\nHnianghniang, hla video\nMami Varte, video hla\nDaduhi, hla video


VAN CEU NIH A TTIAL MI HI RUAH NGAI AWK ASI – The Chinlung Post\nVan Ceu nih a tial mi hi ruah ngai awk a si ka ti. Kawlpa nupi Chin Chin Pek Thang hi Miphun hruaitu cun a tha taktak hnga maw ? Chungkhar ah pabik hmanh i kawl a si cang mi cu Chin miphun hruaitu MP si ding cu a har ngai ka ti ti. Micheu nih a vapa hmanh Khrihfa ah a luhter i Mission a tuan lehlam e an ti.\nMicheu nih Suu Kyi he an i lo anti anttial mi hi ruat than tuah hna uhsih ti kaduh. CNLD pawl nih kan nih cu Miphun Party kansi ticawh lo kansi nanti lo maw? Cun a vapa khrihfa ah a siter micu Chin Mipi caah cun a si hnga maw, cun Khrihfa cu siter kho hmanh sehlaw Lai miphun ahcun a siter kho ti lai maw?\nAung San Suu Kyi he nan tahchunh i a dik kati Suu Kyi zong a vapa ramdang mi a si caah Kawlram President a sikho lo ,Rajiv Gandhi nupi Sonia Gandhi zong Primeminister a tling ko na in India minih an duh ve lo i a sikho ve lo. Suu Kyi bantuk a si ahcun Van Ceu a tial mi hi a dik kolo maw zei? Credit:TSP\nRelchih:Rom cozah sin ah Vakok zuar aa timtu Chin miphun hna, Rom cozah nih Vakok vailam ah an tah sual ah cun Babulon sal nan kan tan pi bu in Zion ngaihnak hla mithli he nan remh than te hna lai khah i tuak uh! A caan a um rih, a tlai hlan ah na ram le na miphun a lian ngan khawhnak ding ah na miphun party CNLD thazang pe ko uh sih. NLD le USDP nih kum zeizat lengluang dah kan ram kan miphun an kan hruaicang i khuanu khuapa ngaihchia in an mitthli aluan cang kha nan philh cang dara! Bahu kawl cozah bia a al ngam tuding na miphun party na tanhlo ah cun na music le na guitar na chiah lai i Zion ngai in na tap te lai. Doris RTTTL


KIA le KNU nih Kawl ralkap zeizat dah an thah cang hna, AA tah zei an tuah timi theih na duh cun a tang ca rel – Hakha Cherry\nKIA le KNU nih Kawl ralkap zeizat dah an thah cang hna, AA tah zei an tuah timi theih na duh cun a tang ca rel\nRalkap nih uknak an lak hnu ah tlangcung hriamtlai phu vialte lakah kawl ralkap he aa kaap hmasa bikmi cu Kachin Ralkap KIA an si. February 11,2021 in kah hram an i thawk i nihin March 12 cun thlakhat si cang.\nKIA timi cu kan theih bantuk in AA telh in Chaklei Ralkap Bu (4) Fonhmi Northern Alliance chungtel an si. Cheukhat nih KIA hi ziah an dai ngai mipi zong an ven hna lo Myitkyina zongah an lut lo tiah an ceihphai hna.\nA tak cun KIA hi biatak in ralhrang Kawl ralkap a dohmi an si. Thlakhat chungah Kawl ralkap Sakhan 2 bak an lak, kawl ralkap 150 leng an thah hna. A bik in KIA tamaha 4,6,9,10 pawl hi Kawl ralkap he nifa aa kaapmi an si.\nNihin zing hawi hna cu Kawl ralkap lei Bohmu telh in ralkap 20 KIA nih an thah hna. An meithal hriamnam le riahcaw zong KIA nih an chuh dih hna i him tein an kir taak hna.\nKawl ralkap lei nih heh tiah raltuknak vanlong 5 bak te an hman i KIA Tatmaha 9 tang ummi Tatzin 26 cu an kah ve. Nain KIA lei nih timhtuahnak an ngeih cia caah pakhathmanh an thi lo.\nThlakhat chung an i kahnak ah KIA ralkap 10 fai an nunnak an pek ve. Sakhan zong an kal taakmi a um ve.Cu ti KIA le Kawlralkap an i kah lio ah cun Kawlram nichuak thlanglei Karen ramthen ah KNU le Kawl ralkap an i kaap ve.\nKNU nih Phapun pengkulh um Kawl ralkap Tatmaha 5 cu an tuk hna i Kawl ralkap 38 bak te an thi. Cu hnu ah Kawl ralkap Tatmaha 6 zong an kah than hna i 3 an thah than hna.\nCun nai ah khan Ta-thung Kha-yan um Kawl ralkap Tatma 44 cu an kah than i 5 an thah than hna. Nihin zing KNU kahmi Kawl ralkap Tatma 77 kha a thimi an chim lo. Tam lak an thi an ti. A fawinak cun KNU nih Kawl ralkap 50 leng an thah ve cang hna.\nKIA le KNU fonh in Kawl ralkap an thahmi hna hi 200 leng an si cang. KNU lei chimnak ah cun Kawl Ralkap (Chi-hlin) Ke ralkap hi an tam ti lo 60000 hrawng si dawh an si. Sakhan Tatmaha ngan zong an ngei ti lo. Cheukhat Tatzin hna cun 800 um dingah 120 tluk hna an um cang an dih pah cang ko lai an ti.\nCun AA hi anmah KNU chim nak ah Kawl ralkap nih an lem len hna nain kanmah tlangcung lei ah an tang ko. Atu zongah KIA sin ah ral an tu ko cun TNLA sin ah AA an um fawn. TNLA le RSSC hi a rauh hlan ah an rak lang colh ve ko lai. CRPH nih an chawnh cang hna tiah anmah KNU fb page an an chim.\nKawl ralkap nih an duhmi vanlong zong hmang ko hna seh. Fak deuh an kah let tam deuh an thih si ko. An zenkuan zong dihzau seh tiah KNU nih zei poi loin an Chim.Ref.KNU lei thlahmi lakmi si.Credit-Tluang Ceu Thang\nTuzing kan Khrihfabu devotion ca ka ṭialmi kan hrawmh ve hna.\nYangon ah Tlaih a Tongmi Chin Nungak Pahnih an Luat Rih Lo


Hakha Cawbuk Sang mipi ngaihchia in a chiatu hna Khuabawi Pu Than Lwin Oo a rian in an phuah – Chin World News Evening\nHakha Cawbuk sang, khuabawi Pu Than Lwin Oo cu Cawbuk sang ummi chungkhar 230 nih Cozah sinah a rian kan phuah piak uh tiah nawlnak an tuah. Cozah nih an phuah piak hna lo cun, lamzawh tiang an i timh hnuah Cawbuk Sang, Khubawi Pu Than Lwin Oo cu a rian phuah le dinhter a si a cang.\n“Cawbuk sang kan vawlei hi a duh ti paoh in a tuah i, kan sang ah inn hmun zong a lawngmi pakhat hmanh um ti loin a kan zuar kanh dih. Cawbuk sang ummi ngaichia in kan um. Cun, sifak santlai pawl cu inn hmun kan peek hna lai tiah phaisa a hal hna. Inn hmun zong a pek hna lo an phaisa zong a khirh ti hna lo i cuticun chungkhar ngaihchia in an um hna.\nJuly thla chungah, kan khuabawi pa hi a rian in kan phuahpiak uh tiah cunglei nawlneitu sinah ca an rak ṭial. “Hakha GAD zung lei nih kan khuabawi phung ning tein phuahnak ca an kan pek cang” tiah Cawbuk a lamkip thanchonak bu lei in lutlai Pu Ni Kam nih a chim.


SIN PAUL CAKUAT\nTitas hi Jentail mi a si i Khrihfa a can hnuah Paul bawmtu ah a cang. Paul nih ca a kuat ah hin a rianṭuannak cu Krit tikulh ah khan a si i cuka Khrihfabu zohkhenhtu ah khan Paul nih a chiahtakmi a si. Hi ca a kuatmi nih hin thil pathum a chim duhmi a um:\n1. Khrihfabu hruaitu a simi nih an ngeih awk a simi ziaza kha Titas cu a hngalhter ṭhan. Hi bantukin hngalhter ṭhan a herh khunnak cu Krit mi hi ṭhat lonak lei i minthang an si caah a si.\n2. Khrihfabu chung i pa upa deuh pawl le nu upa deuh pawl le tlangval pawl le sal a simi hna cawnpiak thiam a herhnak kong kha a chimh.\n3. Khrihfa ziaza kongah ruahnak a cheuh. Dai tein um i rem tein khuasak i huatnak le bia i al lengmangnak Khrihfabu chung rianṭuannak i a ṭhathnem loning le Khrihfabu chung i kuainak a um lo a herhning kha a chimh.\nKhrihfabu chung rianṭuantu hna 1.5-16\nKhrihfabu chung bu hna le an rian cio 2.1-15\nForhnak le ralrin peknak 3.1-11\n1Zumhnak kan i hrawmmi chung i ka fa taktak a simi Tias, hi ca hi kan kuat.\nPathian kan Pa le Khrih Jesuh kan Khamhtu nih vel le daihnakin pe ko hna seh.\n2,3,4 Pathian sal le Khrih Jesuh sal ka sinak a langhtertu cu zumhnak le hngalhnak le ruahchannak an si, zumhnak cu Pathian nih a thimmi hna chung i a hung thomi zumhnak, hngalhnak cu kan biaknak phung nih a kan cawnpiakmi biatak hngalhnak, ruahchannak cu zungzal nunnak i ruahchannak. Cu zungzal nunnak cu lih a chim kho lomi Pathian nih caan hramthawk hlan in a kan kamh cangmi nunnak kha a si i atu ah amah nih a caan a rem a timi caan ah a phuan cang. Cu bia a phuanmi rian cu keimah kha ṭuan awkah a ka fial i kan Khamhtu Pathian nawl in cu bia cu ka chim. *1:4: 2Kor 8:23; Gal 2:3; 2Tim 4:10\nTitas Nih Krit Tikulh I Rian A Ṭuannak\n5Krit tikulh i kan chiahtak ah khan ka rak i tinhmi cu, kan ṭuannak i kan nganh tami kha a ningcang tein na hun sersiam hna lai i khua kip ah Khrihfa upa kha na hun chiah hna lai, ti a si. Na hun zulh awkah tiin cawnpiaknak kan chiahtami kha philh hna hlah. 6Cu hna cu: Khrihfa upa cu mawhchiat awk a um lomi an si lai, nupi pakhat lawng a ngeimi an si lai, an fale kha a zumtu a simi an si lai i puarhran lei le nawlngaih lo leiah minthang lomi an si lai, ti kha an si. *1:6-9: 1Tim 3:2-7 7Khrihfabu hruaitu cu Pathian rian ṭuantu a si caah mawhchiat awk a um lomi a si lai. Miruamkai a si lai lo, mithintawi a si lai lo, zurit hmang a si lai lo, mi-aukhuan hmang a si lai lo, mihakkau a si lai lo. 8Khualtlung a dawmi a si lai i thil ṭha a duhmi a si lai. Amah le amah aa uk khomi, a dingmi, a thiangmi le aa sum khomi a si lai. 9Cawnpiaknak ahmaanmi aa tlaih pengmi a si lai, cuticun a bia a ngaitu pawl kha cawnpiaknak ṭha in an lung a thawhter khawh hna lai i cawnpiaknak ṭha a altu pawl kha an palhnak a langhter khawh lai.\n10Uk khawh lomi tam tuk an um i Judah phung in Khrihfa phung i a hung lutmi hna lakah hin an tam khun; an duhduh in bia an chim i mi ruahnak kha a ping a pang ah an kalter. 11Kha hna pawl kha kham an hau, zeicahtiah an chim awk a si lomi thil an chimmi nih khan innchungkhar hna an dihlak in a tuaiter hna i cu zong cu ningzah awk tlak a simi thil, tangka hmuh duh men caah khan a si. 12“Krit mi cu milihchim, saram bantuk, mithathu, mi-orkhu,” tiah anmah Krit mi lila nih a rak ti hna i 13a chimmi cu a hmaanmi a si. Cucaah cun fak piin na chimhhrin hna lai. Cuticun a ngan a dammi zumhnak kha an ngei kho lai i 14Judah mi hna tuanbia ṭukṭak le biatak a hlawmi hna nih an chuahpimi minung nawlbia kha zeihmanh ah an rel ti hna lai lo. 15A thiangmi caah cun zeizong vialte hi a thiang dih ko, sihmanhsehlaw a hnawmtammi hna le a zum duh lomi hna caah cun, an lungthin le an chiaṭha thleidannak kha a thur caah, zeihmanh a thiangmi a um lo. 16Pathian kan hngalh ti cu an ti, sihmanhsehlaw an tuahnak nih an chimmi cu a si lo ti kha a langhter. Mi huat awkin an um, nawl ngai loin khua an sa i thil ṭha tuah dingah an i tlak lo.


NLD COZAH CUNGAH TLANGCUNG MI RUAHCHANNAK ADIH TAKTAK CANG – The Chinlung Post\nNLD COZAH CUNGAH TLANGCUNG MI RUAHCHANNAK ADIH TAKTAK CANG\nJuly 22, 2020 admin Knowledge 0\nNLD cozah cungah tlangcung mi ruahchannak a dih dongh taktak cang.Kum 70 leng kai Kawl nih an rak kan uk cang. Tlangcung mi nih Kawl uknak chungin kan duh mi federal kan hmu kho lai timi ruahchannak kan rak ngeih ballo. Kawl nih an rak kan uk chungah zei tluk in dah tlangcung mi pawl nih harnak kan rak ton timi cu nihin chanthar mino hman nih thei pah dih a si cang.\nKan biaknak ah namneh kan ton, kan caholh an kan hloh piak. Kan co hnga ding covo pawl an kan pek duh lo. Kawlram chungah a sifak bik mi dirhhmun tiang an kan phan pi.1947 kum ahhin Kawlram nih a voikhat nak phunghram an rak tial. Mah lio ahhin atu Kachin, Shan, Kayah, Kayin le Chin miphun hna hi Kawl nih uk mi chungah kan rak i tel rih lo.\n1948 mirang kut in luatnak an rak lak hnu le U Nu Vuanci a rak tuan chan lio thawk ahhin kawlram buainak arak thawk cang ti kho a si. 1962 ah Ne Win nih nawlngeihnak a rak lak. 1988-1990 karlak ahhin ralkap nih biapit ngai mi buainak le cawlcangnak tete a hung um ngai. Min an rak thlen, Burma timi cu Myanmar tiin an rak thlen. Rangon zong Yangon tiin an rak thlen rih.\nCun, philh kho a si lo mi 8888 uprising hna a rak chuak. Ramchung raldoh/tuk vialte lakah a saubik zong a si.Tlangcung mi pawl nih Kawl uk nak cu kan duh hrimhrim ti lo caah NLD tu biatak tein kan tanh le dir pi hna. NLD nih cozah an vun ser tak tak tikah USDP chan lio nak hman in kan temhtuar ning a fak deuh. NLD nih federal an kan pek kho lai, cun 2008 phunghrampi zong an remhkhawh fawn lai timi hi kan zumh ngai hna.\nZei bia cu USDP chan lio nak hman in kan sungh mi covo le kan ton mi harsatnak a let in a tam deuh.NLD nih cozah an ser chungah CNF pawl nih hmunhma le covo pakhat hman an timh ti lo. Chin-Rakhine ram ah buainak a let in a kar. A thi mi minung zong an let an tam. Eihmurnak a kar. NCA rian tuan ning zong lung duh in an kal pi kho tak tak lo. USDP chan lio nak hman in pressure tam deuh kan ngah.\nNLD nih cozah an ser chungah 2017-2018 ah Rohingya muslim buainak fak tak tak a chuak. Cozah le ralkap bawi pawl cheukhat tazacuai tiang an i huah. 2019-2020 karlak chungah AA le cozah ralkap buainak a hung um than. Kan Chin miphun zong nih kan tuar ning a fak tak tak ko.Nihin hi vialte buainak hi CNLD nih a chung lei in biatak tein an i cawlcang ve lo a si ahcun USDP le NLD kut in kan duh mi federal le 2008 phunghrampi remh hi cu naisai a ngah ti lo mi a si.\nUSDP le NLD parties nih an i ngeih mi policy ah tlangchung miphun nih kan duh mi federal Democracy le self-determination kongah zei hman an ruat kho ti lo. Chin state telin tlangcung mi nih kan duh mi federal le self-determination pawl cu CNLD policy ah tha tein ai tel mi a si. Cu caah a dik i a fek mi federal democracy le self-determination zok zok in kan ngah khawhnak ding caah cun CNLD hi full support kan pek hna awk a si ko cang. Credit: Salai Bawi Hlei Hu\nCNLD A TTANH LOMI CU CNF A DOHTU CHUNGKHAR AN SI BY TIN DUH THANG


Thantlang Peng Khuate Ruakhua Ah Pulrai In A Thi Mi An Um Cang — Chin Miphun Tlangau\nJuly 30, 2021 Salai Ephraim CHIN 0\nThantlang Peng khuate in a pakhatnak bik COVID-19 in Pu Ceu Khar mual a liam.Thantlang Peng Ruakhua khuami Thantlang Zunghmun sang khuasa Pu Ceu Khar (57) cu nihin 30.7.2021, Ruakhua ah COVID-19 zawtnak in mual a liam tiah kan theih.\nPu Ceu Khar techung hi Thantlang, Zunghmun sang ah khuasa mi an si .A luancia Thla khat hrawng in an chungkhar in Ruakhua ah a vai i dorchung mi an si. Ruakhua ah COVID-19 test an tuah hna i a fale minung 2 zong Positive an si ve, tiah theih a si.\n“Ruakhua hi an rak i ralring ngai. Oxygen zong khua nih an ngei. PPE le zeidang herh mi tete hna zong tlamtling tein an rak ngeicia. Ahlankan tein COVID -19 test zong an rak cawngcia. Ralrinnak an rak ngeicia. Khuadang nih i cawn cio ding a si,” tiah Pu Ram Khar nih a facebook cahmai ah a tial.


US President Thimnak Hlan Ah US-China Buainak Hi A Ziik A Phan Kho. Monday Khan Thawng An Van Thanh Ve Cang – Chuncha News\nVirus hnu i China nih a economy a on than hi thla 3 te lawng a si rih ko nain, virus lio i a sunghmi vialte a vun phihkhar khawh than dih cang. Virus ruang i a ramdang chawleh hawi pawl an i lockdown lio caan karah anih nih cun a economy a thanter lehcam. August i exports a tuahmi hi kum detka hrawng nakin 9.5% tluk a kai manh i, March 2019 rii in a kai a rangbik a si, tiah Monday khan thawng an thanh. July ah khan cun 7.2% lawng a kai caah, mifimthiam pawl nih an zawndamhmi nak cak deuh lehlam in a kaiter, tiin theih a si.\nAsinain, a import belte cu 2.1% tiang tanglei ah a tla ve. July ah khan cun 1.4% tiang lawng a tla. Export cak ngaiin an kalpi khawh ruangah China nih virus ruang i a sunghmi a economy an vun phihkhar thannak dingah dirhmun tha ngai a si ko. China nih a tuahmi exports hi zapi nih an zumhning nak cak deuh le, global trade nak cakdeuh hmanh in a tli cang i, global market share tiangin a co khawh cang, tiah Louis Kuijs of Exford Economics nih a chim. China sinin thil le ri cawk a duhmi ramdang pawl i hrim hram an i thok cuahmah ve cang bangin, tu kum August in cun China exports hi a thangchotuk hringhran. Business an duhmi thim khawh dirhmun an phaak mi ko mi nih hin an thilri chuahnak a thathnemtuk hna i, kum 10 chungah a miak tambik hmuh phah dawh an si cang.\nSii lei duhhermi le electronic thilri a phurtu tilawng pawl an khualtlawn a tam chinchin cang caah, China export i a thazaang hi global slowdown zong nih hnursuan khawh dawhdang in a um ti lo, tiah mifimthiam pawl nih an chim. Ni kum i faktuk in an economy a tumchuk ruangah tutan i cak taktak in an export an kalpi khawhmi hi a si, tin micheu nih ralrinpeknak bia an chim. Import belte cu a tumchuk ko rih, a ruang cu, ram chungmi nih thilri an cawk ngamtuk rih lo le a si. Asinain, import hi a tam rup in nincan lei a panh ciahmah ko, tiah Julian Evans-Pritchard of Capital Economics nih a chim.\nCredit growth hi a kai ciahmah ko i, cun ram chung lam le suul, inn le lo an saknak thazaang zong duhsah in a thang ciahmah ko i, a ra lai mi thla hnihthum ah cun kan import pawl zong hi an thawng than chom te ding khi a si ko, tiin a chim.Kan hnung thla i a kai lei a panhnak dirhmun in khan daar (copper) an chuahmi hi August in cun ai din, a kai ti lo. A ruang cu, virus hnu in khan ramdang in a lutmi thir vialte an phih piin ah, ramchung zongin a cahtu an zor ngaingai caah a si. Lungmeihol import kan hnung thla lion akin 20.8% tiangin a tla vurmar. Khangh rih lo mi thir import zong July thla lion akin 10.9% tiang a tla ve. Asinain, ni kum lion akin cun tlawmte cu a sang deuh thiamthiam ko rih. Kan hnung thla ah khan cawhlehnak a miak an hmuhmi hi $58.93 billion a phan i, July lio ah khan cun $62.33 billion a miak an hmuh i, August ah hin cun $50.50 billion lawng a si cang theu lai, tiin an ruah ko nain, a kai lehlam.\nBuaktlakin conh belte ah cun thilsining ai fiang kho tuk rih lo Virus nih a chawleh ramdanghawi pawl hi zeitik tiang a den rih hna lai, ti zawndamh khawh a si rih lo caah hin, a chawlehnak a sining zong hi buaktlakin chimchungnak vun tuah awk a tha rih lo tluk a si. US nih a hrocer hna, virus nih a chawleh ramdanghawi pawl a den ve hna caah, ramdang bochan in a economy thanchoter hi ai tim ngam lem lo. US president thimnak hlan ah US-China buainak hi a ziik a phan te kho mi a si. February lio i US he hnatlaknak an tuahmi ningtein tutiang ko ah cun China nih US thilri tampi cawk ai tim ko rih. August chung i chawlehnak in China nih a miak a hmuhmi nih US hi $34.24 billion tlukin a hleih cang i, July ah khan cun $32.46 billion in a hleih.\nKan hnung thla ah khan, Trade deal dalkhatnak tuah dingin US le China top trade official pawl phone chungin hnatlaknak an tuah than cang. Kaphnih ningin thathnemnak an hmuh caah, tutan lungtlinnak an tuah chapmi zong hlawhtlinak a um khawh nakhnga thazaang kan chuahti lai, tiah US Trade Representative’s office nih a chim. August chung i China import a tlak khunnak a ruangbik cu, Chese technology company pawl he business a tuahmi US company pawl a thar in an rengh (restrict) hna caah a si, tiin Iris Pang, chief economist for Greater China at ING nih a chim. A ralaimi thla hnihthum chung zongah hin a tu bantuk i khat le khat kan i ngiartaunak ruangah hin technological prodects export tuahnak rian hi hnursuan a si ngai ko rih lai, tiah Pang nih a chim.\nKawl Mi Sin In Kan Tawn Mi Thil Hi A Sawhsawh Asi Loh Hih!!Kawlnih A Hruh Ter Cang Mi Chinmi Phun


Sydney Powell nih Foxnews ah a chim mi cu Trump caah thawngtha, Biden caah thawngchia bak si ko hoi\nTrump Team pawl nih Election ni 3 hnu bak in thil sining le a dik lo mi langter ding in heh tiah rian an rak tuan kha. Trump nih Legal Team ah Sydney Powell zong a tel ve lai tiah a rak chim cang kha\nNatein a hnuah Sydney powell cu Trump legal Team pawl ah a tel lo ti thawngthanhnak Rudy Guiliani nih a tuah kha. Mi tampi nih mak an ti ngai kha\nSydney powell cu Dominion Voting Machine Company lei nih tazaw an cuai ti thawngpang thei a si. Natein Sydney powell le Trump Team hruaitu Rudy nih an ngam a cun taza cu ka cuai hna seh tiah a rak chim kha\nSydney Powell nih Trump president a si than lai tiah a chim mi cu Democrat caah thawngchia bak si ko. US election buainak ruangah Trump le Biden pawl cu Christmas le Kumthar zawng tha tein kan hmang kho lo.\nTrump zong heh tiah a buai i, Kumthar eve zong Palm Beach ah hmang lo in Washington DC lei ah rianrang in a kir than.\nDominion Voting Machine kongah tu tiang Sydney Powell nih thawngpang a ngeih peng i, Sydney Powell nih a chim ning a cun Trump cu US president a si than lai i, kum 4 president rian a tuan than lai tiin a foxnews sin ah a chim\nMah bantuk in Sydney Powell nih raltha ngai in Trump cu US President a si than lai tiah a chimngamnak ruang a um lai tiah mi tampi nih an zum. Source-RTK\nBe the first to comment on "Sydney Powell nih Foxnews ah a chim mi cu Trump caah thawngtha, Biden caah thawngchia bak si ko hoi"


TUTAN CU MESSI LE RONALDO NIH CO DAWH A SI TI LO A CHIMNING ATTHA TUK – The Chinlung Post\nAugust 20, 2020 admin Sports 0\nMbappe nih hin Ballon d’Or cu a co hrimhrim ding asi tiah Louis Saha nih a chim. Kylian Mbappe hi Ballon d’Or a hmu dingah ka zumh taktak tiah a chim. Cun Kylian Mbappe nih hin Messi le Ronaldo hna cu alonh cang hna lai tiah apeh chap. Mbappe hi tutan season chungah a cawlcangh ning zoh tikah atha ngaingai ve mi asi.\nPSG caah Kylian Mbappe hi puai 36 a chuih i, hi chungah Goal 30 a khumh kho mi zong asi. Culawng siloin midang goal dingah a tuahpiak mi hna hi voi 19 asi tthan rih. Kylian Mbappe cu theihcio bangin a team asimi PSG cu Ligue 1 title a lak pi lawng siloin UEFA Champions League Final zong aphak pi rih mi asi.\nCristiano Ronaldo le Lionel Messi hi a thiam bakmi an si ko pin ah an pahnih in Ballon d’Or zong tam ngaite an lak cang. Kumpi kum 12 chungah Lionel Messi nih voi 6 a co cang i, Cristiano Ronaldo nih voi 5 alak ve cang. Hi konghe pehtlaiin tutan ah thawngpang a vun lang ngaingaimi cu a cunglei ah vun langhter mi hi asi.\nFrance Football nih bawlung chuih thiam taktak mi hawihlei in mi cung cuang asimi caah laksawng atuah mi hi Kylian Mbappe tluk in aphu mi midang an um lo. Amah hi laksawng atingco dingmi cu asi ko tiah Louis Saha niha chim. Messi le Ronaldo cu alonh hna lai i, amah nih a co ko lai tiah a chim. Caan raulo te ah amah hi vawlei cung ah athiambik asi cang lai tiah a chim chih.\nCaan zeimawzat chung hliam atuar i a vun dam deuh bak cun a vun i langh colh. UEFA Champions League ah team dang pawl atei ngaingai hna i, a thiamnak siseh a cawlcangh aranning siseh a tlik tthawn hna hi aho hmanh nih an tei kho bak lo. A upa fawn lo, hitluk athat hi cu khuaruahhar asi ko. Achimzia hmanh ka thiam lo tiah a chim.\nMbappe hi kum 21 te lawng asi rih. A tuanbia hi tampi a um ve ngaingai mi asi. Nai hrawng season 4 aliamcia ah khan season kip Goal 20 hi cu atlawmbik ah a khumh pengmi asi. Adonghnak pahnih le bangah cun goal 30 a khumh veve. Mbappe hi France ram ah Title tuahmi vialte cu alak dih pin ah FIFA World Cup zongah France cu champion alak pi rih hna.\nKa caah cun Kylian Mbappe hi atu zongah vawlei cung bawlung chuih thiam bik pathum chungah aa tel cang i, atu dirhmun ahcun Messi le Ronaldo dirhmun he an i dannak hi a um bak lo tiah ka ruah. An mah pahnih Messi le ROnaldo cu Kylian Mbappe nih a chawn hrimhrim ko hna lai tiah Saha nih a chim. IK\nSALAI VAN LIAN THANG NIH STATE CONSTITUTION OR STATE BASIC LAW TIMI KONG AFIANH MI


Pu Trump athat nak tlawmpal ten kavan thai lai nan siaherh mi hna caah nan timeline zong ah rak tag cio hna uh. – Hakha Cherry\n1. Trump hi politician asi lo nan USA ram pi adaw taktak tu asi caah democratic libral pawl nih an sawksam ding asian lo tuk ca tu ah USA mipi aiawh tu ding in a dir ngam i ram cu aven taktak ko. refugee tamtuk lak aduh rihlo aruang cu homeland security a concern caah tuah asi. politician nih cun biadawh in cucu kha kan tuah lai tiah tam pi an chim nan a result a um bal lo. Pu Trump cu He meant what he said and He said what He meant. aa chim mi nak leng in a tuah manh i aresult cu hmuh cok lo si ko hih..\nAmah cu Nondenomination bu ngei lo mi asi nan atam cem cu evangelical le revival bu le gospel deuh ah aa pum mi si. a ram chung ah biaknak vialte nih zalong te in mah le biak nak cio biak kho ding in akan veng tu asi..second amendment zong a ven. free speech zong akan ven piak khawh.biden nih cun sianginn pohpoh ah bible hmang lo in Koran tu hman ding in plan anei..\ntuanbia ah aum ballo mi Police department vialte nih Trump cu endorse an tuah aruang cu Trump a tlin lawng ah US mipi vial te kan safe cem lai ti an theih. biden endorse an tuah bak loh hih. Trump nih kan ralkap hriamnam update avun tuah piak hna i vulei cung ah US ralkap hriamnam tluk tha angei mi an um ti lo. ralkap vialte zong lomh nak he an tap dih…space ah nu i tel ding in nu pa2 nih hlawhtling te in space chung ah kan zuang kho ve cang.tial ding hi atam tuk rih ka tial cawk ti lai lo..midang zong nih rak peh cio te uh.\nOBAMA care nak tha deuh in healthcare zong tuah an timh chim can sirih lo caah an chim rih lo i si..preexisting condition angei mi an zoh sawhsawh nemmam lai lo biden bantuk asi lo. mi sifak zawnruat tu asi. second stimulus zong hi Libral pawl nih an tlaih caah a chuak kho ti lo nan tu cu, an duh zong duh lo zong ah chuah si cangseh tiah a phuan cang. pandamic hi OBAMA/BIDEN chsn lio ah acang mi siseh law $1200 nan hmu nemmam lai lo ka chim ngam. atam bik $700 lawng nan hmuh lai. trump si caah 1200 nan hmuh nak asi.\nkan bia tawi ko seh!!!!!Democratic/Libral a duh mi pawl cu Mi depde, mi zir, a hngawngkhuu tama, mituan cia eibawh pawl le mi rum nak hnahchuah celh lo mi le hrokhrawl le mideh a poi ti lo mi le fim aa cuh ngai nain a hrokhrawl deuh khi dawh an si ko cuh..May God Bless You President TRUMP. I can’t wait for you to be triump in 2020 and 4 more years.Credit– Van Suithazing Hlichaal


***Vakok.Lian***: Major Solomon Le Thuro Biaruah\nMajor Solomon Le Thuro Biaruah\nThuro: Mi tampi nih na min kan theih lengmang nain na rian set hi kan fian ciah deuh lomi a lo. Nangmah kong siseh na rian kong siseh hngalh kan duh ngai ko?\nMajor Solomon: Chin National Army (CNA) ah Vice Chief of Staff rian ka tlai i atu lio te ah Chief of Staff (acting) in ka um. Ka min cu Solomon Thangding asi. Ka pa cu Captain Mang Hei asi i ka nu cu Pi Ngun Fam asi. Unau Pa (6) lak ah a pa (4) nak ka si. Ka pule hi Hriphi khua chuak an si i kei tu cu ka pa hi kawl ralkap arak si caah kawl ah an ka hrin. 1978 in Halkha ah ka tthang i 1988 ram buai lio ah Chin National Front (CNF) ah ka rak lut. Ka nupi hi Mara peng Sabawngte khua Pi Michho (Tluangzathang nu) asi i fapa pakhat le fanu pakhat te kan ngeih hna.\nThuro: CNA le CNF aa dannak zong hi a fianglomi kan tam ko rua, na kan fianh khawh ahcun kan ilawm ko hnga?\nMajor Solomon: CNF le CNA hi mi cheukhat nih aa dannak an kan hal tawn ve. A tawinak in von chim ahcun CNF cu dohthlennak a tuahmi patti pakhat asi i CNA cu CNF a policy a tlamtlin khawhnak caah a ttuantu asi. CNF cu patti asi caah CNF nih aa timhmi a pomtu le a duhtu ram chung ram leng um Chin miphun le mi dang aho paoh luh khawh asi. CNA cu ralkap asi caah ralkap training lak a herh i Special in hmun dang dang ah rian pekmi hna dah ti lo cu uniform he hriamtlaih in ram tang ah um a herh. Theih a herh ngaimi cu CNF vialte hi CNA an si lo i CNA vialte zong CNF an si lo. CNA zong nih patti luh a duh ahcun a sawk ve a herh.\nThuro: CNA kong hi peh rih ko usilaw, zeitindah rian nan ikhinh ning le nan itthen ning asi. Kawl ralkap phun in maw Phu nan itthen asiloah phun dang in dah?\nMajor Solomon: Chief of Staff tel in ralkap bawi (Military Officers) vialte hi CNF Central Committee nih reng (rank) le rian a khinh hna i Sen ngei cin le ralkap hna hi War Office nih rank le rian pek an si. A phu kan itthennak le kan ihruainak tu cu Kachin Independence Army (KIA) le British Army style cherhchan in kan mah miphun le ralkap he aa tlak ning nih kan thenmi asi.\nThuro: Ralkap reng (Rank) min pawl hi tah Kawl holh maw nan hman ve ko asilo ah Chin holh dah nan hman?\nMajor Solomon: CNF nih officially tein hman ding an timi holh hi Mirang (English) le Kawl (Burmese) hi asi caah Mirang le Chin holh in kan ttialmi ca pawl ah mirang rank auh ning hi kan hman i Kawl ca i kan ttialmi ca pawl ah Kawl rank auh ning hi kan hman. CNA ralkap chung kan i-auhnak ahcun mirang rank auh ning hi kan hman ko. Chin holh kan hmanmi kan timi hi patti ihruainak phunghram nih Chin holh pawl hi mah le umnak hmunhma hoih in a herh ning in hman khawh asi a ti caah cu bantuk caan i kan hman tikah kan rank hi mirang rank auh ning in kan hman ka ti duhnak asi. Chin holh zongin min rak ser bal asi i cucu a tanglei bang hin asi;\nChin Mirang Kawl\nTongmangham Colonel Bohmugyi\nTongmangbawi Lieutenant Colonel 2 nd Bohmukyi\nTongmangno Major Bohmu\nBawiham Captain Bokyi\nBawi Lieutenant Bo\nBawino 2 nd Lieutenant 2 nd Bo\nRunbawi Sergeant Major 2 Ayakhanbo\nRunbawino Sergeant Major 1 2 nd ayakhanbo\nRunham Sergeant Tat kyatkyi\nRun Corporal Tat kyat\nRunno Lance Corporal 2 nd Tatkyat\nThuro: CNA i an rian bik le Ralkap hna i nifatin nawn in an tuah bikmi?\nMajor Solomon: CNA hi War Office (WO) nih fialmi paohpaoh kha nifatin an ttuan ko. Ralkap cu hriam a tlaimi kan si i ral he aa naih tein kan um caah Suimilam 24 chung rian kan ngei ti asi ko. Atu lio te kan ikhinhmi rian cu People Power 21 (PP 21) kan ti i ram chung ah Operation tuah le Law and order a um khawhnak ding caah izuam kha asi.\nThuro: Rallei thiamnak hi tah nanmah tein maw nan ichimh asiloah midang sin ah dah nan cawn?\nMajor Solomon: CNA kan thokka ah Kachin KIA sin ah ralthiamnak hi kan cawn i kan ram kan phanh tik ahcun kanmah tein kan ichim. Nihin tiang ah Basic military training hi avoi 17 tiang kan tuah cang. Cun adang tlangcungmi hriamtlai pawl sin zong ah rallei thiamnak Cipher, Mine, Officer training tbk - kan cawn ve.\nThuro: Miphun dang ralkap hna he rianttuan ttinak le pehtlaihnak nan ngei maw?\nMajor Solomon: Kan ngei. Tahchunhnak ah tlangcungmi hriamtlai cheukhat pawl he Military alliance kan ngei. Cu alliance pawl cu Pa (7) kan si. Cun adang kawl hriamtlai bu asimi 88 chuak ABSDF pawl he zong kan ttuan tti.\nThuro: Atu lio ah CNA caah zeidah a biapi bik, a herh bik?\nMajor Solomon: Hriamnam ttha le Mipi thazaang kan herh bik.\nThuro: Malaysia ah voi 2 an tlawng cang tiah thawng kan theih. Miphun rian kong ah Malay ummi kan miphun hoi hna na hmuh hna ning na kan chim kho hngamaw?\nMajor Solomon: Miphun rian timi hi Malay ummi kan miphun a tamdeuh nih an theih lo ka ti ahcun ka palh sual hnga maw? Asinain kan mipi he biatak tein biaruahnak kan ngeih tikah miphun dawtnak, ram dawtnak le miphun rian ah ttuan duhnak lungthin tampi an ngei hrimhrim timi ka hmuh ko. Nihin kan Chin miphun mifim, mithiam le dohthlennak a khelmi kan upale nih fak deuh in hma an lak ahcun Malay kan Chin mipi nih ram le miphun caah ttuan duhnak le ipek duhnak an ngei chinchin lai tiah ka zumh ko.\nThuro: Zei nih dah miphun dawtnak hi an ngeihter? Midang nih tah zeitindah miphun dawtnak lungput hi kan ngeih khawh deuh lai?\nMajor Solomon: A tawinak in ka chim ahcun kei hi Kawl ah a tthangmi ka si i kawl pawl nih Chin paoh tiin ka miphun sinak an kan serhsat piakmi hrimhrim ka thinlung ah a caam peng. Chin pawl hi zeihmanh an si lo tiin a niam deuh in an kan hmuhmi le an kan zohtemhmi hrimhrim ka celh lo. Chin ram chung khuate cu tam ngai ka phan cang i Kawl ralkap nih an serhsat hna ning le kan sifak kan retheimi, Ram leng kaphak nak chun te ih kan miphun mikut tang ah an temhinmi, an sifak an retheih ning, thinphang thlalau in an um ning, mihmai an khah lo ning ka hmuh tik hrimhrim ahhin ka lung a fak khun i miphun zaangfahnak le ram dawtnak hi a ka ngeihter chinchin.\nKan miphun hi zahpi lo ding le miphun pakhat kan si i hawi tuahmi kan tuah khawh ko timi miphun ngan lungput hi ngei cio usilaw ti hi ka duh. Abik in kawl miphun pawl tuahmi cu kan tuah khawh dih ve ti hi thei hna usih.\nThuro: Ram chung Ram leng Chin miphun na kan cah duhmi?\nMajor Solomon: Miphun dang hmai ah isi hna hlah usih. Zei rian kan ttuan paoh ah kan Chin ram caah timi hi kemh chih hna usilaw, Peng le tlang timi thleidannak lungput hi ngei hna hlah usih. Nihin CNF nih dohthlennak rian a kalpi cuahmahmi hi a tlam a tlin khawh nakhnga Chin lungput in ittanpi cio hna usilaw kan itinhmi cu kan hmuh hrimhrim lai.\nThuro: Kan ilawm hringhran.\nMajor Solomon: Ka lawm.\nPosted by L.VanBlian_blogpost.com at 5:32 PM\nAn sak lio mi Buri Dubai\nVawleicung Inn Sangbik Pawl


Yangon lamzawhtu hna dinti/eidin cawkpiaknak ca ah Malaysia um Nu Ngun Hlei Iang te chungkhar nih ka sin ah 100,000 MMK a rak kuat. – Chuncha News\nYangon lamzawhtu hna dinti/eidin cawkpiaknak ca ah Malaysia um Nu Ngun Hlei Iang te chungkhar nih ka sin ah 100,000 MMK a rak kuat.\nHi bantuk in thinlung ruahnak a ngeihmasa i ram dawtnak thinlung taktak in Malaysia harsa dirhmun in hi zat kut samh hna cu zohchun an tlak hrim. kan lungput kan langter mi nih thiltha tampi a tuah khawh hrim lai. Yangon lamzawhtu hna dinti/eidin cawkpiaknak ca ah Malaysia um Nu Ngun Hlei Iang te chungkhar nih ka sin ah 100,000 MMK a rak kuat. Thaizing ah Rev. Uk Ling Thang le mino pali-nga he Hledan le Sule ah dinti kan phawt hna lai.\nRalkap uknak dohdalnak ah alangtlang in Kawlram mipi ca ah chawva a hlutu Nu Ngun Hlei Iang cung ah kan i lawm hringhran. Thaizing Hledan le Sule ah a phanmi Lai mino nih dinti phawt bawmh na kan duh ve ahcun ka messanger in pehtlaih khawh ka si i, phone number zong chiah ta u law Sule le Hledan kan phak in kan in chawnh hna lai. Credit: Salai Zing Bawi\nWrite, call, or both, to your Congressman/MP and Senators: RAMLENG UMMI NIH A RAN NAK IN TUAH DING: Tuzanlei ah US Senators 14 nih Secretary of State (US ramdang lei minister) kha ca an pek. Burma ram kong ah biatak te in le fakpi in hma lak a hau. Cu ti hmalak nak na tuah nak ah aherh ning in kan in dirpi lai timi ca an chuah. Tuchun ah US I kan hawile asimi Burma ram kong ah kumtampi rian kan ttuantti mi hna nih President Biden nih Burma ram he pehtlai in Executive Order a chuah khawh nak ding ah thil sining rak chim ding in an kan sawm caah zeibia dah kan chim ah athat lai timi konghe pehtlai in biaruah nak kan nei kho. Cu kan hawi le nih White House ah President Biden cu Burma ram thil acang mi kong he pehtlai in bia an va ruah lai.\nCu pin ah US Senate ah bia an va ruah rih hna lai I State Department zong ah bia an va ruah hna lai. Covid 19 Pandemic lio asi caah kan mah kan kal kholo. TUAH DING: US aum mi nih nan mah le nan um nak cio I senators pawl le Congressman pawl kha phone in chawn hna u asi lo ah email/ ca kua hna ulaw Burma ram thil a cang mi kong ah hmul a nei bik in rak kan ttanpi u tiah catial, phone chonh, email kuat ding an si lai. State kip in rak tuah cio ding asi lai.\nCun Australia I a um mi zong nih mah ti ning cu rak tuah ve uh. Europe le ka dangdang I a um mi ramleng I aum mi poh nih mah cu rak tah u. Zei caah dah mah cu kan tuah ahauh?\nUN Secretary General hrimhrim nih Kawl ralkap nih uknak an lak mi hi hma kal kho lo ding in ramkip nih kan izuam lai ati. UN nih Burma ram ah biapi taktak minung pahnih a thlah mi hna an um. 1. Cu UN Secretary General Special Envoy to Burma ti asi I Politics kong he pehtlai in a tlai mi asi. UNO General Secretary nih direct in a mah aiawh ah athlah mi asi. Mah cu nu cu Switzerland nih Thailand ah Ambassador a rak ttuan mi nu asi. A vapa zong Switzerlannd nih Burma ram ah an rak thlah mi Ambassador asi.\nNizan UN Security Council nih thanhca an chuah mi ah Security council nih mah Envoy nu hi rianfak pi in a ttuan khawh nak ding ah kan dirpi lai ti asi.\n2. A dang pakhat cu nuhrin covo lei ah UNO nih Burma ah a thlah mi UN Special Rapporteur on Human Rights on Burma ti asi. Mah cu nu zong cu tu UN Security council ah direct in Burma ram kong report a pe mi asi. UN Secretary General Special Envoy office he pehtlai te in kan ichawn kho. Ahlan te in a rak ithei hngal mi kan si caah. Asi khawh chung in Ralkap uknak Burma ah a um than lo nak ding ah an izuam. Rian fakpi in an ttuan cuahmah.\nUN Special Rapporteur on Human rights zong tu chun ah CHRO nih brief kan tuah. An mah office zong pehtlai te in kan I chonh peng mi an si. Kan mah mipi ramchung ramleng biatak te in kan ttan tti abiapi. Kan ti khawh nak lam cio in fak pi in thazaang chuah hna usih. Ralkap nih uknak an lak mi a hram a thlak hlan ah kan phuk a hau. By Salai Bawi Lian Mang\nTuzan Falam Mino Pawl An Cawlcangh Cu An Raltha, An Lung A Rual, Zohchun An Tlak Ba\nKAWLRAM COZAH RIANTUANTUBHNA SINAH RALRIN PEKNAK:


President Donald Trump Nih US National Security, John Bolton Cu A Rian In A Phuah . – Chin International News\nUS President Trump nih cun nizan ah US Security Adviser John Bolton cu A rian in a phuah tthan cang. Trump nih hin US Security Adviser hi John Bolton hlan ah hin pahnih a rak ngeih cang hna i, John Bolton hi a pathumnak a banter mi a si . Trump le John Bolton hna hi Foreign Policy ruangah an lung a rual rem lo ti si.\nA bikin Afganistan , Syria , Iran , North Korea hna konglam ah a si bik i, hi hna konglam ah hin an lung ani rual kho lo tiah an chim mi cu a si. A luam cia mi zarhpi niah khan Trump nih cun Taliban Hruaitu hna cu Retreat center ,Camp David ,ah hmuh a rak i timh hna i, cu cu John Bolton nih cun a rak duh lotuk mi a si tiah an chim mi cu a si.\nCacawn nikhat nizanah khan Trump nih cun,Twitter ah White House nih cun John Bolton cu a herh tilo tiin a rak ti cang i, a hnu ah a fak pah tthan ti si. Trump nih cun thil a si ning chim tti usih a ti i, sihmanhsehlaw,John Bolton nih cun cacawn nikhat nizan ah khan bannak ca a ttial i Trump sinah a ttheh lut cawlh cang tiah theih a si.\nUS Secy of State Mike Pompeo, Treasury Secy, le John Bolton hna cu cacawn nihnih ni zingka ah cun Trump Admin nih an riian ttuannak chim tti dingin an ti nain John Bolton cu a lang ve tilo ti si.Mike Pompeo nih cun John Bolton um hlah hmanhsehlaw Foreign policy cu a dnglam hlei lai lo tiin News Brief an cun a chim .\nTrump Admin nih cun Vawleicung UN Gen-Assembly cu september ni 20 ah khin US New York ah ami khual hna lai i, Trump nih cun John Bolton aiawh dingin Dy,NSA a ttuan lio mi Charles Klupperman cu a ruah chung rih i, hmai zarh leiah hin, NSA thar ding cu ruat tthan a site lai ti si.\nBolton nih hin, a bikin North Korea konglam ah hin Trump he ani lungrual kho taktak lo i, John Bolton nih cun North Korea nih hin ,zeitik hmanhah Nuclear hi a thlah duh lai ti cu a zumh tuk mi a rak sizungzal . Kum 2020 November thla ni 5 i president thimnak ah a tlin tthan siah cun, Foreign Policy leiah ttuan ding tamtuk nih a hngah rih ko tinak a si .


Pastor Rev.France Nih A Kan Liam Tak E, A Poi Taktak Si Tantak Mi Chungkhar Bawipa Nih Hnem Ko Hna Seh – Buanchukcho\nJune 13, 2021 admin BREAKING NEWS, THAWNGPANG 0\nMah thawngpang hi van relchap rih, a fak tuk e : R.I.P : Baptist Church Min Tein Mi Bawmtu Ding ah Thlahmi ralkap nih An Rak Thah\nJune 11 chunah ralkap pawl nih Kayah ramkulh Demoso cu an kah len hna i Sniper le puki hmangin an duhduhnak ah an kah len hna i mithi mi le hliam tuarmi zong an tam ngai hna tiah theih a si. Ralkap pawl nih bomb in mibawmtu U Aye Shwe cu bomb in an thlak hnawh caah a thi.\nU Aye Shwe cu Baptist church he i bawmin ralzaam pawl a bawmtu hna a si. An chungkhat nih zaanlei ah Tatmadaw’s Ngwe Taung 102nd Battilion Sakhan i khuate pathum cu an kah len hna. Cu lioah cun U Aye Shwe cu an kah i a thi tiah a chim. U Aye Shwe cu Daw Ta Nge khua ah a thi.\nDaw Ta Nge khua cu Dimoso pawng bak i a um mi khua a si. Dimoso ramchungah ralkap pawl cu fak ngai in an cawlcangh lio a si. An duh tik paohah meithal heh an puah tawn. Inn le lo cu an rawk piak hna i daan zong ngei loin an cawlcang hna tiah theih a si.


MALAY AH KA RAK KIR TTHAN LAI TIAH ANAU NUTE SIN AH MANGIN AI LANGH – The Chinlung Post\nMALAY AH KA RAK KIR TTHAN LAI TIAH ANAU NUTE SIN AH MANGIN AI LANGH\nTutan Laimi kan tonmi thawngpang cu khuaza ramkip a ummi vialte an lung anuam cio hna lo. Laimi nih hibantuk thil kan ton hi cu hlan ahcun a um ti lai lo dah. Cutluk cun tutan kan tonmi hi lung a fak i, ngeih a chiatuk hringhran. Theihcio bangin kan farnu Sui Hlei Tial ruak cu a chuahsemnak le, a dawtmi a chungkhar hna sin ah tlunpi a si.\nAsinain zanmang manh lo, a chuahsemnak le a dawtmi a chungkhar vialte umnak hmun le hma khua le ram a rak phan nain nawlngeitu hna nih tlun in an donh i, Lampi ah nawlngeitu hna nih an vui. Thinlung afaktuk hringhran, Laimi vialte kan ngeihchiatnak le kan lung afahnak hi bia le hla zong nih adeih lai titluk in a zualhma i, thinlung asuktuk hringhran.\nKan pupa hna nih an rak ti lengmang cu a nunnak aliammi hna hi siaharhnak pakhat khat an ngeih ahcun an chungkhat hna sin ah zanmang in an rak i langh tawn ti asi. Cucu Laimi tampi chungah a um cangmi zong asi. Tutan thil konghe pehtlaiin minung tampi hna nih an chimmi cu kan Farnu Sui Hlei Tial ruak an tuahto ning hi cu a thlarau zong aa nuam lai lo i, a lung afak ve ko lai tiah an ti.\nTutan ah thawngpang pakhat a hungchuak mi hi ruah lengmang tikah lung hrimhrim a ttha lo tuk. Kan farnu Sui Hlei Tial cu Malaysia ah a ummi a nau sin ah zanmang in a rak i langh tiah an rak langhter. Alangh ning cabia an ttialmi hrimhrim cu lung afaktuk hringhran khi a si. Arauthla in a rak i langhning, a naunu sin ah zanmang in a rak i langh ning cu atanglei bangin an ttial.\nMalay i a nau nute mang ah, Ka chuahnak Laitlang ahcun ka phan nain Thantlang khuachung hmanh an ka luhter lo i, ka ngeih a chiatuk, ka rak kir than lai tiah a nau nute sin ahcun mang in a vai i langh tiah an ttial. Ka chuahnak Laitlang ahcun ka phan nain Thantlang khuachung hmanh an ka luhter lo i ka ngaihchia tuk, ka rak kir tthan lai tiah a nau nute sin ahcun mang in a vai i langh.\nNote: Mah cabia hi, Group ah an tialmi vun langhter chinmi a si. Biadik a si maw silo timi cu theih asi rih lo. Thenkhat nih cun biadik asi ko tiah an ti, nain tthenkhat nih cun a zum lomi zong an um.\nThantlang Khua Nu/Pa Mino Hna Um Sawh An I Tim Ti Lo